Elak Bagi Anak Minum Susu Berlebihan @ 3 RISIKO Ini Boleh Terjadi!

Susu untuk anak 1 tahun ke atas adalah antara sumber nutrien dan khasiat penting dalam diet
pemakanan si kecil
. Tetapi jika diambil secara berlebihan, 3 kesan buruk ini boleh terjadi pada mereka!

Dapatkan info lain tentang Keibubapaan,
di sini.

Susu untuk anak

Susu adalah bahagian penting dalam diet anak kerana ia menyediakan kalsium dan vitamin D,  membantu proses
pertumbuhan tulang yang kuat.

Kebanyakan susu untuk anak yang berusia di bawah 2 tahun haruslah
susu lembu
 penuh krim (
whole milk
) bagi memenuhi keperluan lemak makanan untuk tumbesaran dan
perkembangan otak.

Sekiranya
seorang kanak-kanak mempunyai berat badan berlebihan
 atau memiliki sejarah keluarga dengan obesiti, kolesterol tinggi atau masalah jantung, doktor mungkin akan mengesyorkan pengambilan susu kurang lemak.

Manakala susu yang diberikan pada anak berusia 2 tahun, anda boleh menukar kepada susu rendah lemak atau tanpa lemak.

Secara umumnya, ketika anak berusia antara 12 hingga 18 bulan merupakan masa yang sesuai untuk beralih kepada
penggunaan botol susu
 kepada cawan.

Tetapi elakkan daripada melakukannya secara mendadak.

Sebaiknya, secara perlahan-lahan kurangkan sesi penyusuan botol, bermula pada waktu hidangan makanan.

Tawarkan kepada si kecil untuk minum susu lembu penuh krim secara terus daripada cawan.

Namun, ada perkara yang perlu ibu fahami.

Sesetengah anak mungkin tidak akan menyukai rasa susu penuh krim kerana ia berbeza berbanding
susu ibu
 atau formula yang sering digunakan.

Jika itu situasi yang dialami, ibu boleh mencampurkan susu penuh krim ini
dengan susu formula
 atau susu ibu.

Secara perlahan-lahan, kurangkan kuantitinya sehingga ia menjadi 100%
susu lembu
 penuh krim.

Bagaimana pula dengan pengambilan harian susu untuk anak 1 tahun ke atas?

Jumlah saranan susu untuk anak 1 tahun dan ke atas

Menurut
American Academy of Pediatrics
 (AAP), air dan susu adalah 2 jenis minuman terbaik untuk diberikan kepada anak kecil.

AAP mengesyorkan kuantiti susu untuk anak 1 tahun hingga 2 pada 2-3 cawan (473 hingga 708 mL).

Manakala untuk
anak yang berusia 2 hingga 5 tahun
 pula boleh mengambil susu antara 2-2.5 cawan (473 hingga 591 mL) susu rendah lemak atau krim setiap hari.

Berdasarkan garis panduan seorang kanak-kanak berusia 2 tahun boleh minum sehingga 591 mL susu setiap hari, ia mungkin idea terbaik untuk membataskan pemberian susu.

Eh, kenapa pula?

Jika anak anda merupakan seorang yang minum susu dengan kuat/banyak, tabiat itu berkemungkinan boleh mengganggu amalan pemakanan seimbangnya.

Bagi anak kecil berusia 2 tahun, terutamanya yang
cerewet tentang pemakanan
, mereka berkemungkinan akan lebih memilih susu berbanding makanan lain.

Menghadkan pengambilan susu ketika memperkenalkan pelbagai makanan dapat membantu anak mengembangkan tabiat makan lebih baik.

Pun begitu, seandainya anak mengamalkan pemakanan pelbagai dan seimbang,
tumbesaran normal
 serta tidak mempunyai sejarah keluarga dengan obesiti, mereka boleh mengambil susu dalam jumlah yang disarankan.

Risiko pengambilan susu untuk anak 1 tahun ke atas secara berlebihan

Walaupun susu adalah minuman berkhasiat untuk si kecil, pengambilan terlalu banyak boleh menjadi tidak sihat.

Berikut adalah risiko utama sekiranya anak minum susu terlalu banyak:

1. Sembelit

Satu masalah biasa yang kerap berlaku jika anak minum susu terlalu banyak adalah sembelit.

Keadaan ini kerana susu mengenyangkan tetapi tidak mengandungi serat.

Maka
anak berisiko untuk sembelit
 kerana minum terlalu banyak susu dan kurang mengambil makanan yang mengandungi serat.

Ia boleh menjadi 1 masalah bagi anak yang minum susu lebih daripada 473 hingga 591 mL susu setiap hari.

Baca juga:

2. Anemia susu

Susu untuk anak 1 tahun ke atas yang diambil secara berlebihan juga meningkatkan risiko
masalah kesihatan
 seperti anemia.

Sekali lagi, ia berpunca daripada kandungan susu yang hanya mempunyai kuantiti kecil zat besi dan meminum susu dengan banyak boleh mengurangkan pengambilan makanan tinggi zat besi lain.

Jika
masalah anemia
 yang dialami teruk,
anak berkemungkinan perlu mengambil suplemen
 zat besi.

Tabiat makan tidak seimbang

Susu yang diambil anak secara berlebihan boleh cenderung menyebabkan masalah pengambilan kalori dalam jumlah melebihi keperluan.

Situasi ini boleh bertambah besar sekiranya tabiat ini diteruskan seiring peningkatan usia anak.

Umumnya, kalori tambahan ini akan mengakibatkan
anak berasa kenyang
 dan tidak mahu makanan berkhasiat lain.

Sekiranya anak masih makan makanan lain dengan baik, kalori tambahan boleh menyebabkan

pertambahan berat badan
.

Jika anak turut minum jus buah, mereka mungkin memperolehi hampir semua kalori yang diperlukan.

Cuma masalahnya diet terdiri daripada susu dan jus tidak memberikan
kombinasi nutrien penting
 yang diperlukan untuk tumbesaran dan perkembangan seimbang.

Amalkan tabiat pemakanan seimbang

Susu untuk anak 1 tahun ke atas sangat digalakkan dan memberikan khasiat. Tetapi ia cuma memenuhi bahagian kecil daripada diet pemakanan seimbang.

Seperti individu dewasa, kanak-kanak pada usia ini turut memerlukan keseimbangan karbohidrat, lemak dan protein.

Sebagai ibu bapa
, anda harus memantau tabiat makan anak. Jika terdapat sebarang kebimbangan, berjumpalah dengan pakar pediatrik.


Kanser Tahap Akhir: Bagaimana Menghadapinya

Kanser adalah salah satu penyakit paling berbahaya di dunia dan masih tidak mempunyai penawar mutlak. Ramai yang tertanya-tanya apa yang mereka perlu lakukan jika kanser mereka di tahap akhir. Jika anda mempunyai soalan yang sama, artikel ini akan memberikan anda beberapa maklumat yang berguna.

Asas kanser

Sel-sel manusia yang berusia atau rosak, akan mati. Kemudian, sel-sel baru berkembang dan terbahagi untuk mengambil alih sel-sel yang telah mati. Walau bagaimanapun, dalam kanser, sel-sel yang tidak normal dan sel tambahan terus terbahagi dan merebak ke bahagian badan yang lain, membentuk ketumbuhan.

Terdapat lebih daripada 200 jenis kanser yang dikenal pasti. Penyakit ini boleh berkembang secara senyap di mana sahaja dalam badan anda.

Punca-punca kanser

Merokok

Pengambilan alkohol

Berat badan berlebihan dan obesiti

Pelan pemakanan yang tidak sihat

Gaya hidup sedentari

Jangkitan kronik seperti Helicobacter Pylori, virus Hepatitis B (HBV), virus Hepatitis C (HCV) dan virus papilloma manusia (HPV)

Risiko alam sekitar dan pekerjaan termasuklah radiasi mengion dan tidak mengion

Simptom kanser

Terdapat banyak tanda-tanda yang boleh memberi amaran kepada anda tentang kanser. Senarai di bawah menunjukkan beberapa simptom biasa yang ramai orang mungkin tidak sedar.

Batuk atau serak suara berpanjangan

Perubahan luar biasa pada
tabiat membuang air besar

Perubahan luar biasa pada tabiat kencing

Kesakitan berpanjangan yang tidak dapat dijelaskan

Rupa tahi lalat yang aneh

Luka yang lambat sembuh

Pendarahan yang tidak dapat dijelaskan

Perubahan luar biasa dalam berat badan

Rawatan kanser

Pembedahan

Terdapat banyak jenis pembedahan yang dilakukan oleh pakar bedah professional. Rawatan berbeza-beza bergantung kepada keperluan pembedahan, jenis kanser dan bahagian badan yang memerlukan pembedahan.

Rawatan jenis ini berkesan dengan ketumbuhan pejal yang setempat. Ia tidak berfungsi dengan
leukemia
 (sejenis kanser darah) atau untuk kanser yang telah merebak ke kawasan lain.

Terapi radiasi

Rawatan jenis ini menggunakan dos radiasi yang tinggi untuk membunuh sel-sel kanser dan mengecutkan ketumbuhan. Terdapat dua jenis terapi radiasi iaitu pancaran luaran dan dalaman.

Radiasi mungkin diberikan sebelum, semasa, atau selepas pembedahan

Sebelum pembedahan, ia adalah untuk mengecilkan saiz ketumbuhan.

Semasa pembedahan, pancaran radiasi membunuh sel-sel kanser melalui kulit. Terapi radiasi digunakan dengan cara ini dipanggil radiasi intrabedah.

Selepas pembedahan, untuk membunuh sel-sel kanser yang tersisa.

Pemindahan Sel Stem

Pemindahan sel stem adalah prosedur yang digunakan untuk memulihkan sel-sel stem yang membentuk darah yang telah hancur disebabkan dos kemoterapi atau terapi radiasi yang sangat tinggi.

Ubat preskripsi

Dalam terapi ini, setiap pesakit akan mendapat ubat yang disarankan secara khusus oleh doktor. Ubat ini ditentukan mengikut individu dan paling berkemungkinan untuk membantu pesakit berdasarkan pemahaman genetik terhadap penyakit mereka.


Adakah Semua Orang Akan Tumbuh Gigi Bongsu?

Pernahkah anda berasa sakit kerana terdapat gigi tumbuh pada bahagian geraham anda padahal anda sudah memasuki usia dewasa? Ini kerana, anda mungkin baru tumbuh gigi bongsu.

Gigi bongsu atau turut dikenali sebagai gigi geraham ketiga adalah gigi yang terletak di rahang atas dan bawah, yang muncul paling akhir. Proses pembentukan benih gigi bongsu bermula sebelum usia 12 tahun dan berakhir pada usia sekitar 25 tahun. Gigi bongsu inilah yang biasanya muncul terakhir, berbanding gigi-gigi yang lain. Waktu kemunculannya ini menyebabkan gigi ini juga dikenal dengan sebutan
wisdom teeth.

Adakah semua orang akan tumbuh gigi bongsu?

Hakikatnya, tidak semua orang menyedari kewujudan gigi bongsu ini, kerana hanya beberapa orang yang berasa sakit sewaktu tumbuh gigi bongsu. Gangguan kemunculan gigi (
impacted tooth
) sebenarnya boleh terjadi juga pada gigi-gigi lain, namun paling kerap berlaku pada gigi bongsu. Beberapa kajian bahkan mendapati bahawa 9 daripada 10 orang mengalami gigi bongsu terimpak.

Umumnya, pada usia tersebut, pertumbuhan rahang telah selesai, sehingga tiada ruang yang mencukupi untuk gigi bongsu. Akibatnya pertumbuhan gigi bongsu kurang sempurna, disamping kedudukan atau arah yang salah. Keadaan inilah yang kemudiannya menyebabkan timbul rasa sakit sewaktu munculnya gigi bongsu.

Jika gigi bongsu tumbuh secara normal ke dalam rongga mulut tanpa halangan atau benih gigi terbentuk dalam posisi yang baik serta lengkung rahang cukup untuk menampung gigi bongsu, gigi bongsu sebenarnya sangat membantu dan tidak akan menimbulkan rasa sakit sama sekali. Terutamanya untuk mengoyak dan mengunyah makanan yang keras.

Bagaimana cara mencegah rasa sakit sewaktu gigi bongsu muncul?

Anda boleh mengenal pasti dahulu keberadaan gigi bongsu anda dengan merujuk kepada
doktor gigi
 sebelum waktu kemunculannya. Doktor anda mungkin akan melakukan pemeriksaan berkala untuk menilai kedudukan dan pertumbuhan gigi bongsu anda sehingga tindakan segera boleh dilakukan sebelum menjadi lebih teruk.

Hal ini dapat dilakukan untuk mengurangkan rasa sakit yang akan dirasakan bila gigi bongsu anda didapati harus dicabut beberapa tahun setelahnya. Mencabut gigi lebih mudah dilakukan pada usia remaja berbanding setelah dewasa. Tambahan pula, masa penyembuhan sewaktu dewasa lebih lama berbanding sewaktu masih remaja.

Faktor yang mempengaruhi kemunculan gigi bongsu

Gigi bongsu terdapat 4 batang, kesemuanya terletak pada bahagian kanan, kiri, atas dan bawah rongga mulut bahagian belakang. Namun, dianggarkan terdapat sekitar 25% manusia yang memiliki gigi bongsu kurang daripada 4 batang. Hal ini boleh terjadi kerana gigi bongsu ke-4 mengalami gangguan pada kemunculannya yang mungkin disebabkan oleh:

1. Masalah genetik

Gangguan kemunculan gigi bongsu boleh jadi disebabkan ibu bapa si anak memilki lengkung rahang kecil sementara ukuran gigi lebih besar.

2. Bentuk makanan yang diambil

Pengambilan makanan lembut kurang merangsang pertumbuhan dan perkembangan lengkung rahang. Ini disebabkan sewaktu mengunyah makanan yang agak keras, otot-otot dalam mulut bergerak, sehingga rahang lebih terangsang untuk tumbuh ke tahap maksimum.

3. Benih gigi salah kedudukan

Benih gigi yang tumbuh dengan arah yang salah akan muncul juga dengan kedudukan yang salah. Hal tersebut dapat mengganggu pertumbuhan gigi bongsu dan berpotensi mengganggu pertumbuhan gigi lain.

Gigi bongsu yang mengalami gangguan dan kedudukan yang salah dalam kemunculannya boleh menimbulkan rasa sakit. Seringkali untuk mengurangkan rasa sakit tersebut, satu-satunya cara adalah dengan mencabutnya. Bila gigi bongsu yang bermasalah tersebut tidak ditangani dengan baik, akan timbul komplikasi lain yang serius, seperti jangkitan hingga terbentuknya sista nanah.

Anda juga mungkin ingin membaca:

Pertumbuhan Gigi Bongsu: Kenapa Menyakitkan?

Apa itu Gigi geraham bongsu?


Bau Busuk Faraj Menusuk Ke Hidung? Cuba 2 Cara Mudah Untuk Rawat Tanpa Perlu 'Feminine Wash'

Kenapa faraj berbau busuk? Untuk pengetahuan anda, semua vagina mempunyai sedikit bau!

Pun begitu,
 jika bau vagina terlalu kuat atau berbau pelik
 (contohnya hanyir), anda mungkin menghadapi masalah.

Kenapa faraj berbau busuk?

Bau faraj anda berbeza daripada satu kitaran ke kitaran lain dan i
a selalunya paling jelas selepas hubungan seksual.

Berpeluh juga boleh menjadi antara sebab kenapa faraj berbau busuk.

Mungkin terdapat sesetengah wanita tertarik untuk mengunakan deodoran faraj untuk menyingkirkan bau busuk, perbuatan tersebut sebenarnya boleh menyumbang kepada risiko kerengsaan dan masalah lain.

Peningkatan kuman normal dalam faraj,
yang dikenali sebagai bakteria vaginosis
,
adalah penyebab utama bau faraj.

 Trichomoniasis, penyakit jangkitan seksual, juga merupakan satu lagi faktor yang menyebabkan bau faraj.

Sebaliknya, berbeza dengan kepercayaan masyarakat, jangkitan klamidia, gonorea, dan jangkitan ragi
 (yeast)
 tidak ada kaitan dengan masalah bau faraj.

Secara amnya, jika anda mendapati tiada gejala lain selain bau, kemungkinan bau faraj anda adalah normal.

Selain bakteria vaginosis dan trichomoniasis,
bau faraj yang tidak normal
 sering disebabkan penjagaan kebersihan yang kurang baik atau penggunaan tampon yang melebihi waktu yang sepatutnya.

Sebab lain yang berkemungkinan menjadi punca kenapa faraj berbau busuk termasuklah:

Rectovaginal fistula – Sambungan tidak normal antara rektum dan vagina, menyebabkan najis masuk ke dalam faraj (vagina)

Kanser serviks

Kanser faraj

Bila anda perlu mendapatkan bantuan perubatan?

Jika bau faraj anda berterusan, atau ia membuatkan anda merasa tidak selesa, dapatkan nasihat doktor anda.

Terutamanya
 jika terdapat simptom lain seperti gatal-gatal,
 rasa terbakar, atau kerengsaan.

Bagaimana cara untuk atasi bau faraj yang busuk?

Jika anda tidak mempunyai sebarang masalah berkaitan dengan bau anda, maka tiada apa yang perlu anda risaukan.

Berikut beberapa petua untuk membantu
 mengurangkan sebab kenapa faraj berbau busuk:

Bersihkan bahagian luaran bahagian peribadi anda. Lakukan semasa mandi. Gunakan sabun tanpa pewangi dalam jumlah yang sedikit untuk mengelakkan sebarang kerengsaan kepada faraj.
Sentiasa cuci faraj dengan banyak air

Jangan
douche
.
 Douching
 adalah satu kaedah mencuci vagina dengan campuran air dan cuka. Ramai wanita sukakan rasa bersih yang diberikan selepas menggunakan kaedah ini. Tetapi, ia sebenarnya tidak digalakkan. Faraj yang sihat mempunyai bakteria dan ragi yang tersendiri. Sebab itu ia memerlukan keasidan bagi memastikan semuanya berjalan lancar. Proses
douching
boleh merosakkan paras asid dalam faraj dan mengakibatkan lebih banyak masalah untuk faraj anda. Elakkan daripada melakukan kaedah
douching,
jika anda mahukan faraj anda sihat dan baik


Hati-Hati Nak Beli Makanan Dalam Tin, Elakkan Tin Yang Kemek & Berkarat

Seperti namanya, makanan dalam tin dibungkus dalam bekas kedap udara supaya tahan lama. Kaedah pengetinan ini telah direka pada masa perang untuk memastikan tentera mempunyai sumber makanan yang stabil.

Adakah makanan dalam tin kurang berkhasiat?

Ramai yang sering menganggap bahawa makanan dalam tin kurang berkhasiat berbanding makanan segar, kenyataan ini tidak semestinya benar. Kajian mendapati bahawa proses pengetinan dapat mengekalkan sebahagian besar nutrien seperti protein, karbohidrat, mineral, dan vitamin larut lemak.

Walau bagaimanapun, memandangkan pengetinan sering melibatkan penggunaan suhu yang tinggi, adalah sukar untuk mengekalkan vitamin larut air seperti vitamin C dan B. Vitamin ini sering hilang melalui kaedah memasak dan penyimpanan di rumah juga.

Apa yang lebih mengejutkan pula, walaupun sesetengah nutrien tertentu berkurangan, proses pengetinan sebenarnya boleh meningkatkan jumlah sebatian berfaedah lain dalam makanan.
Antara contoh yang baik ialah tomato.

Memandangkan tomato melepaskan tahap antioksida yang lebih tinggi di bawah suhu yang tinggi, tomato dalam tin adalah lebih kaya dengan antioksida berbanding tomato segar.

Jadi, adakah ini bermakna makanan dalam tin itu elok?

Tidak semestinya. Makanan dalam tin mungkin mengandungi bahan kimia yang dipanggil Bisphenol-A (BPA). BPA adalah bahan yang digunakan dalam pengeluaran pembungkus makanan dan minuman.

BPA boleh mengganggu
sistem hormon dalam badan anda.
 Walaupun banyak organisasi kawal selia (seperti
Food and Drug Administration
 dan
European Food Safety Authority
) mengkategorikan pendedahan yang rendah kepada BPA sebagai tidak berbahaya, kajian menunjukkan sebaliknya.

Bukti saintifik membuktikan kaitan antara dos BPA rendah dan masalah
penyakit kardiovaskular,
 diabetes jenis 2, masalah fungsi seksual lelaki dan juga kanser yang semakin meningkat.

Selain kebimbangan mengenai BPA, bakteria juga patut dirisaukan. Proses pengetinan yang tidak betul boleh membenarkan bakteria berbahaya untuk berkembang, salah satu daripadanya ialah Clostridium botulinum.

Pengambilan makanan dalam tin yang tercemar boleh menyebabkan kesan kesihatan yang serius. Walaupun jarang untuk menemui bakteria dalam kebanyakan makanan dalam tin pada masa kini, risikonya masih ada. Sebab itulah penting untuk memerhatikan makanan dalam tin anda.

 Jangan makan makanan dalam tin yang telah tamat tempoh atau telah rosak pembungkusannya.

Bagaimana untuk makan makanan dalam tin dengan sihat?

Anda dinasihatkan untuk membaca label dengan teliti. Banyak produk-produk dalam tin telah
menambah garam,
 gula, atau bahan tambahan lain yang boleh menimbulkan masalah kesihatan.

Untuk mengelakkan garam tambahan, cari produk yang dilabelkan sebagai rendah sodium atau tiada garam tambahan. Untuk mengelakkan gula tambahan, pilih buah-buahan dalam tin dengan air atau jus bukannya sirap.

Membilas makanan anda sebelum memakan boleh membantu mencuci sesetengah bahan tambahan. Tetapi tidak semua makanan dalam tin mempunyai bahan tambahan.

Yang penting adalah anda membaca senarai bahan sebelum anda membeli makanan dalam tin, sama seperti apa yang anda sepatutnya lakukan dengan mana-mana jenis makanan.

Apabila makanan segar tidak boleh didapati, makanan dalam tin boleh menjadi alternatif yang baik. Anda masih boleh makan dengan sihat menggunakan makanan dalam tin selagi anda memberi perhatian kepada label.


Sakit Belakang? Posisi Tidur Anda Mungkin Memainkan Peranan

Sakit belakang boleh mengganggu tidur anda. Sebaliknya, bagaimana anda tidur pula boleh memperburukkan atau melegakan keadaan anda. Postur yang salah atau yang menyimpang dari lengkungan semula jadi tulang belakang adalah faktor penyebab sakit belakang. Posisi tidur tertentu boleh memberi tekanan tambahan pada leher,
 bahu
, pinggul, pinggang, lutut, dan juga tumit anda, menyebabkan sakit sendi dan otot.

Walaupun kedudukan tidur tertentu dapat menambah sakit belakang, posisi yang lain pula mungkin membantu anda mendapat kelegaan. Memandangkan kita menghabiskan satu pertiga daripada kehidupan kita berbaring, sama ada untuk berehat atau tidur, postur yang betul membantu sistem muskuloskeletal dan sistem saraf pusat pulih. Ini seterusnya mengurangkan tekanan, melegakan otot dan menggalakkan keseimbangan badan yang lebih baik.

Tidak ada garis panduan yang khusus tentang kedudukan tidur untuk mencegah sakit belakang, tetapi membaiki kedudukan tidur kegemaran anda dapat membantu mengurangkan kesakitan dan memberikan anda rehat yang diperlukan.

Posisi terlentang

Biasanya dianggap sebagai posisi tidur yang paling baik untuk tulang belakang yang sihat, berbaring secara terlentang dapat membahagikan berat badan ke atas permukaan yang lebih besar, menghasilkan kestabilan yang lebih baik. Selain mengurangkan tekanan, ia memastikan lengkungan yang baik dari kepala, leher, dan tulang belakang. Untuk menambah baik kedudukan tidur ini, letakkan bantal kecil di bawah lutut anda untuk membolehkan tulang belakang anda mengekalkan lengkungan semula jadinya.

Dalam kedudukan terlentang, pelbagai postur boleh dicapai dengan posisi tangan anda. Satu kajian yang diterbitkan dalam
 Journal of Physical Therapy Science
 membandingkan 3 postur yang digunakan dalam posisi terlentang: tangan di sisi, di dada dan tangan dominan pada/atas dahi. Daripada ketiga-tiga posisi tangan tersebut, mengangkat tangan dominan anda pada dahi sebenarnya dapat meningkatkan aktiviti otot leher, menyebabkan lengkungan tulang belakang bahagian leher tidak seimbang dan akibatnya meningkatkan rasa sakit pada leher dan bahu.

Oleh itu, elakkan tabiat mengangkat tangan anda pada/atas kepala semasa tidur dalam keadaan terlentang untuk mengelakkan sakit otot pada leher dan bahu.

Posisi mengiring

Kedudukan sisi atau tidur mengiring adalah postur tidur yang paling mudah diubah suai. Dengan permukaan tidur tidur dan bantal yang sesuai, ia dapat menyokong tulang belakang dengan baik.

Dalam kedudukan mengiring, tulang belakang berada dalam garis lurus manakala lengkung semula jadi badan dapat dikekalkan. Tiada perbezaan di antara tidur mengiring di sebelah kiri atau di sebelah kanan, kecuali berat organ hati boleh menolak perut dan paru-paru apabila tidur di sebelah kiri.

Walau bagaimanapun, disebabkan permukaan disentuh lebih kecil dan pusat graviti menjadi lebih tinggi, kedudukan mengiring mungkin tidak stabil. Ia mungkin juga menyumbang kepada sakit bahu disebabkan kurangnya permukaan sentuhan antara badan dan tempat tidur menyebabkan semakin tinggi unit area tekanan pada bahu. Jika anda gemar tidur mengiring, pastikan kaki anda lebih merapat ke dada dan letakkan bantal antara lutut untuk meninggikan sebelah kaki. Ini membantu mengembalikan lengkuk semula jadi pinggul, punggung dan tulang belakang.

Dalam kajian yang membabitkan wanita berusia yang mengalami sakit belakang atau
sakit leher
, mereka yang mengadu sakit belakang telah disyorkan tidur pada kedudukan mengiring manakala mereka yang mengalami sakit leher disyorkan tidur terlentang. Kedua-dua kumpulan juga diberikan bantal tambahan pada lutut/di antara kaki. Hasilnya menunjukkan bahawa 90% melaporkan penurunan rasa sakit selepas mematuhi arahan yang diberikan.

Posisi meniarap

Kedudukan tidur yang meniarap atau terlangkup adalah postur yang paling tidak sesuai untuk sokongan tulang belakang dan harus dielakkan. Kedudukan ini boleh meratakan lengkung semula jadi tulang belakang anda, memberikan beberapa ketegangan tambahan pada otot belakang anda. Tidur meniarap juga boleh menyebabkan leher anda sedikit berputar, yang boleh menyebabkan sakit leher atau sakit belakang di antara bahu anda.

Walau demikian, tidur di atas perut boleh memberi manfaat kepada orang yang mempunyai
herniated disc
 atau penyakit disk degeneratif. Jika anda tidur meniarap, letakkan bantal nipis di bawah abdomen dan peha anda untuk memperbaiki lengkungan tulang belakang dan meredakan ketegangan belakang. Gunakan bantal rata untuk kepala anda atau tidur tanpa sebarang bantal untuk mengelakkan leher berputar.

Kesimpulan

Walaupun anda mungkin lebih suka satu posisi tidur berbanding yang lain, sebenarnya tiada siapa yang mengekalkan kedudukan tidur yang sama sepanjang malam. Adalah normal untuk bergerak sedikit ketika tidur, yang sebenarnya membantu mengurangkan tekanan pada belakang badan. Sebaliknya, tidur dalam kedudukan yang sama bagi masa yang lama mempunyai risiko memburukkan sakit belakang.

Selain daripada kedudukan tidur, aktiviti harian anda mungkin menjadi punca sebenar sakit belakang. Kita menghabiskan sebahagian besar hari kita dalam keadaan duduk, kadangkala (atau mungkin sebahagian besar masa) dalam kedudukan yang agak membongkong. Oleh itu, pada siang hari, cuba untuk ubah postur anda sekerap mungkin, dan latih postur yang baik apabila berdiri dan duduk untuk membantu meringankan sakit belakang pada waktu malam.

Keanjalan tilam dan jenis bantal yang anda gunakan juga boleh menentukan tahap keselesaan anda. Sama ada anda lebih suka tilam keras atau tilam lembut, pilihan peribadai dan keselesaan harus menjadi panduan utama dalam memilih permukaan tidur yang betul.

Terdapat pelbagai bantal yang menangani masalah sakit belakang dan masalah sendi. Jika anda tidur terlentang,
 wedge pillow
diketahui memberikan kelegaan sakit belakang dan sesuai juga digunakan di antara lutut anda. Jika anda mengalami sakit leher, penggunaan bantal berkontur boleh membantu mengurangkannya.

Sekiranya beberapa perubahan pada kedudukan tidur anda tidak membantu meringankan sakit belakang atau masalah tidur, mungkin inilah masanya untuk mendapatkan khidmat perubatan. Sekiranya kesakitan anda bertambah teruk, temui doktor anda untuk memeriksa sebarang risiko masalah yang serius.

Hello Health Group
 tidak memberikan khidmat nasihat, diagnosis atau rawatan perubatan.


Para Wanita, Awas Kalau Selalu Sakit Perut Jika Ada Fibroid, Ini Mungkin Petanda Ia Pecah!

Masalah fibroid dalam kalangan kaum wanita bukanlah satu perkara yang asing. Pun begitu, pernah tak terlintas di fikiran apa yang bakal terjadi sekiranya ia pecah?

Adakah fibroid berisiko untuk pecah? Sekiranya benar, apakah implikasi terhadap kesihatan seseorang wanita?

Jika anda berminat untuk mengetahui dengan lebih lanjut berkaitan masalah fibroid, teruskan membaca artikel ini ya!

Apa itu masalah fibroid?

Fibroid adalah pertumbuhan atau tumor tidak normal yang berkembang
di dalam atau pada rahim wanita.

Kadangkala tumor boleh menjadi agak besar dan menyebabkan rasa sakit yang teruk pada perut dan darah haid yang banyak.

Pun begitu, fibroid sama sekali tidak menimbulkan sebarang tanda atau gejala. Ketumbuhan ini biasanya jinak dan tidak bersifat kanser, malahan punca fibroid masih belum diketahui.

Fibroid juga dikenali dengan nama-nama berikut:

Leiomyoma

Myoma

Mioma rahim

Fibromas

Baca juga:

Darah Haid Banyak Mungkin Petanda Fibroid Atau Polip Rahim, Yang Mana Satu Boleh Jadi Kanser?

Faraj Lembap & Berbau Selepas Haid? Ini Tanda Jangkitan Kulat, Ada Sebab Mengapa Ia Berlaku

Wanita Jangan Pelik Jika Tiba-tiba Alami Haid Tak Tetap, Ini Faktor Peningkatan Usia

Adakah fibroid berpotensi untuk pecah?

Fibroid boleh menimbulkan gejala bergantung pada ukuran dan kedudukannya. Dalam kebanyakan kes, ia tidak mengancam nyawa.

Walau bagaimanapun, fibroid boleh menyebabkan terjadinya komplikasi yang teruk jika pecah.

Ini kerana ia mempunyai saluran darah dan saraf tersendiri yang boleh menyebabkan berlakunya pendarahan dan rasa sakit pada perut ketika pecah.

Pun begitu, apakah punca di sebalik terjadinya pecah pada fibroid?

Kejadian masalah fibroid pecah sering berkaitan dengan:

Jumlah saluran darah yang tidak cukup menampung keperluan fibroid yang semakin membesar

Peningkatan tekanan dalam perut

Kecederaan yang menyebabkan fibroid terkoyak dari rahim

Putaran fibroid yang tumbuh daripada struktur seakan tangkai pada rahim

Peningkatan tekanan dalam saluran darah ketika kehamilan

Sebab-sebab fibroid untuk pecah masih belum dapat difahami sepenuhnya, tetapi para penyelidik percaya bahawa
hormon turut memainkan peranan.

Dalam satu kes, seorang wanita berusia 55 tahun yang berada dalam peringkat awal menopaus mengalami demam dan sakit teruk di kawasan pelvisnya.

Ketika sesi pemeriksaan, doktor dapat merasakan ketulan lembut dan mengarahkan untuk melakukan ultrabunyi dan CT
scan
 pada bahagian pelvis serta perut.

Hasil pemeriksaan mendapati terdapat ketulan bersaiz 12 sentimeter yang tumbuh dari dinding belakang rahimnya.

Disebabkan perkara tersebut, doktor menyimpulkan bahawa dia mempunyai fibroid rahim yang pecah.

Simptom-simptom fibroid pecah

Fibroid rahim bergantung kepada
hormon estrogen
 untuk tumbuh, justeru ia cenderung untuk terjadi kepada para wanita yang telah mencapai usia menopaus.

Walaupun ia seringkali tidak bersifat bahaya, namun fibroid rahim boleh menyebabkan rasa tidak selesa terhadap mereka yang mengalaminya.

Antara simptom masalah fibroid pecah termasuk:

Sakit perut akut

Demam

Kiraan sel darah putih yang tinggi

Pendarahan banyak yang ketara akibat fibroid pecah

Persoalan seterusnya, adakah perkara ini membahayakan kesihatan?

Fibroid yang pecah boleh menyebabkan komplikasi teruk jika tidak dirawat. Apabila pecah, ia mampu menyebabkan kehilangan darah akut yang boleh mengancam nyawa.

Sekiranya anda mempunyai fibroid dan mengalami
masalah sakit perut
 secara tiba-tiba, segera berjumpa dengan doktor untuk mendapatkan rawatan.

Di samping itu, fibroid pecah juga boleh menyebabkan risiko kesihatan yang serius sekiranya anda hamil.

Ini kerana peningkatan tekanan di dalam saluran darah boleh menyebabkan fibroid untuk pecah ketika kehamilan.

Mengubati fibroid sebelum bertambah parah

Sekiranya anda telah didiagnosis dengan fibroid rahim dan belum mendapatkan rawatan, anda dinasihatkan untuk segera berjumpa doktor sebelum gejala bertambah lebih teruk.

Terdapat beberapa pilihan untuk merawat masalah tersebut. Selain mengambil ubat-ubatan, rawatan lain juga termasuk:

Embolisasi fibroid rahim (UFE), yang menyekat bekalan darah terhadap fibroid, menyebabkannya mengecut dan ‘mati’

Rawatan ultrasound berpandukan MRI, dengan menggunakan gelombang ultrabunyi untuk mengecilkan fibroid dan mengurangkan pendarahan yang berat

Myomectomy
, merupakan prosedur pembedahan untuk membuang fibroid

Histerektomi, merupakan operasi membuang rahim

Walaupun masalah fibroid rahim tersebut jarang berlaku, dengan diagnosis tepat dan rawatan kecemasan yang cepat dapat membantu menyelamatkan nyawa.

Apa yang boleh diharapkan dalam jangka masa panjang?

Pertumbuhan fibroid mungkin tidak memerlukan rawatan jika ia bersaiz kecil atau tidak menimbulkan sebarang gejala.

Sekiranya anda mengandung dan mempunyai masalah fibroid, doktor pasti akan memantau kondisi anda dengan teliti.

Akan tetapi dalam kebanyakan kes, ia tidak akan menimbulkan sebarang
masalah semasa kehamilan
.


Blefaritis

Definisi

Apa itu Blefaritis?

Blefaritis adalah radang pada kelopak mata. Blefaritis biasanya dikaitkan dengan bahagian kelopak mata di mana bulu mata tumbuh dan melibatkan kedua-dua belah mata. Radang pada kelopak mata ini adalah punca yang paling biasa menyebabkan mata kering.

Blefaritis biasanya kelihatan apabila kelenjar minyak kecil yang mana terletak berdekatan dengan bahagian dasar bulu mata telah tersumbat. Masalah ini akan membuat mata anda menjadi iritasi dan merah. Beberapa penyakit dan keadaan boleh menyebabkan Blefaritis.

Blefaritis biasanya adalah keadaan kronik yang sukar dirawat. Blefaritis boleh menyebabkan ketakselesaan dan mungkin menyakitkan mata. Tetapi biasanya ia tidak menyebabkan kerosakan kekal pada pandangan mata anda. Walaupun mata pesakit merah dan iritasi, penyakit ini tidak berjangkit.

Apakah kebarangkalian Blefaritis?

Blefaritis biasa berlaku. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Blefaritis?

Keradangan kelopak mata biasanya disedari kerana ia boleh merengsa mata anda dan mungkin boleh menganggu penglihatan anda. Simptom-simptom keradangan termasuklah:

Gatal kelopak mata.

Kelopak mata bengkak.

Kelopak mata merah atau radang.

Rasa seperti terbakar di dalam mata.

Kelopak mata berminyak.

Rasa seperti ada sesuatu di dalam atau di atas mata.

Mata merah.

Mata berair.

Keruping di atas bulu mata atau pada bucu mata anda.

Sensitif terhadap cahaya.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Bila saya harus berjumpa doktor?

Sekiranya anda mempunyai simptom dan tanda Blefaritis yang dilihat tidak bertambah baik meskipun dengan kebersihan yang baik – selalu mencuci dan menjaga kawasan yang terlibat – buat temu janji dengan doktor anda.

Punca

Apakah punca Blefaritis?

Punca sebenar Blefaritis masih belum jelas. Ia mungkin berkaitan dengan satu atau lebih faktor, termasuk:

Seboreik dermatitis. Kelemumur pada kulit kepala dan bulu kening.

Jangkitan bakteria.

Kelenjar minyak pada kelopak mata anda tersumbat atau malfungsi.

Keadaan kulit yang dicirikan dengan muka kemerahan.

Alahan.

Kutu atau sengkenit bulu mata.

Ketakseimbangan hormon.

Terdapat dua jenis keradangan kelopak mata: anterior dan posterior.

Radang mata anterior berlaku pada luar mata anda di mana bulu mata anda terletak. Kelumumur pada kening mata anda dan reaksi alahan di dalam mata anda boleh menyebabkan radang kelopak mata anterior.

Radang mata posteror berlaku biasanya pada bucu dalam mata anda. Bentuk radang ini biasanya disebabkan oleh malfungsi kelenjar minyak pada folikel bulu mata anda.

Faktor-faktor Risiko

Apakah yang meningkatkan risiko saya kepada Blefaritis?

Terdapat banyak faktor risiko untuk Blefaritis, seperti:

Kesan sampingan ubat.

Malfungsi kelenjar minyak.

Kelumumur pada kulit kepala atau kening.

Mempunyai reaksi alahan pada alat solek atau produk kosmetik lain yang anda guna di sekeliling mata anda, mengakibatkan radang kelopak mata.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Blefaritis didiagnosis?

Ujian dan prosedur yang digunakan bagi mendiagnosis Blefaritis termasuk:

Memeriksa kelopak mata.
Doktor anda akan memeriksa kelopak mata dan mata anda dengan teliti. Alat kanta khusus digunakan ketika pemeriksaan.

Sapuan kulit untuk diuji.
Bagi kes tertentu, doktor anda akan menggunakan sapuan bagi mengumpul sampel minyak atau keruping yang terbentuk pada kelopak mata anda. Sampel ini boleh dianalisa untuk bakteria, fungi atau sebagai bukti alahan.

Bagaimana pesakit Blefaritis dirawat?

Jika anda menghidapi Blefaritis, ambil langkah-langkah yang disenaraikan di bawah bagi membantu mencuci mata anda:

Basahkan tuala yang bersih di dalam air suam (tidak panas).

Perah tuala tersebut dan letakkan pada kelopak mata anda yang sedang tertutup selama 5 minit.

Basah semula tuala sekiranya perlu agar tuala sentiasa suam. Ini dapat bantu melembutkan keruping dan melonggarkan sisa minyak.

Ubat bagi melawan jangkitan.
Antibiotik dipreskripsi untuk kelopak mata yang telah dijangkiti. Antibiotik akan menghilangkan simptom dan menyembuhkan jangkitan pada kelopak mata. Pelbagai bentuk, termasuk ubat titik mata, krim dan minyak untuk digunakan pada kelopak mata anda. Jika antibiotik topikal tidak berkesan, doktor anda akan menyarankan antibiotik oral.

Ubat bagi mengawal keradangan.
Ubat titik mata atau minyak steroid boleh mengurangkan radang. Kedua-dua antibiotik dan ubat antiradang boleh dipreskripsi bersama.

Ubat yang menganggu sistem imun.
Cyclosporine (Restasis) tropikal ialah perencat kalsineurin yang telah terbukti dapat menghilangkan beberapa tanda dan simptom Blefaritis.

Rawatan bagi punca dalaman.
Blefaritis yang disebabkan oleh seboreik dermatitis, rosacea atau penyakit lain boleh dikawal dengan merawat punca penyakit tersebut.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Blefaritis?

Berikut merupakan perubahan gaya hidup dan kaedah rawatan sampingan yang mungkin membantu anda mengatasi Blefaritis:

Pastikan kelopak mata anda sentiasa bersih

Pastikan anda selalu mencuci muka. Ini termasuk membuang solekan pada mata dan wajah anda sebelum tidur. Jangan sentuh mata anda dengan tangan yang kotor dan jangan gosok kelopak mata yang gatal. Gosokan pada mata anda boleh membuatkan jangkitan yang ada merebak.

Jangan guna celak pada bahagian tepi kelopak mata anda di belakang bulu mata.

Jika anda berada di tahap awal rawatan Blefaritis, anda boleh menghalang iritasi yang akan datang dengan tidak menggunakan solekan.

Apabila anda mahu kembali bersolek, tukar produk yang digunakan di dalam atau berdekatan kelopak mata anda. Produk tersebut mungkin telah tercemar.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ini Sebabnya Kenapa Bayi TAK Boleh Diberi 7 Makanan Ini Terlalu Awal, Tunggu Hingga 6 Bulan!

Memulakan pemberian makanan pejal adalah masa yang menarik untuk anda dan bayi. Penyelidikan menunjukkan bahawa ia adalah yang paling bermanfaat untuk memperkenalkan makanan bayi 6 bulan pertama, tetapi tidak sesekali sebelum 4 bulan!

Pada masa ini, anda akan terus menyediakan nutrisi dan penghidratan penting menerusi
resepi makanan bayi 6 bulan
 yang diperlukan daripada susu ibu atau susu formula. Sementara itu, berikan pendedahan kepada bayi anda kepada dunia baru dengan pelbagai perisa dan nutrien.

Malah, ini adalah salah satu tempoh yang paling berpengaruh dalam perkembangan rasa bayi anda.

Bayi anda akan paling mudah mencuba dan menerima semua jenis makanan pada zaman ini, jadi penting untuk menawarkan pelbagai perisa yang berbeza daripada setiap hidangan makanan.

Walau bagaimanapun, anda perlu ingat bahawa dalam meneroka pendedahan makanan bayi 6 bulan pertama,
air susu ibu (ASI)
atau susu formula masih kekal sebagai sumber utama pemakanan bayi anda bagi tahun pertamanya.

Oleh itu, teruskan pemberian ASI atau susu formula sama seperti bayi anda memulakan makanan pejalnya.

Makanan bayi 6 bulan pertama: Elakkan memberi makanan ini kepada bayi anda

Imun bayi masih belum cukup kuat, jadi tubuh badannya masih belum boleh menyesuaikan diri dengan dunia luar. Bahkan makanan yang orang dewasa makan setiap hari tidak boleh diberikan kepada bayi, malah ia juga boleh menjejaskan kesihatan bayi.

Berikut adalah jenis-jenis makanan yang boleh membahayakan si kecil anda.

Madu

Madu
 mengandungi sejenis bakteria toksik yang dipanggil clostridium botulinum, yang boleh menyebabkan botulism dalam kalangan bayi di bawah usia setahun.

Bagi kebanyakan orang dewasa, bakteria tersebut tidak akan membahayakan. Namun, tidak bagi kanak-kanak yang masih terbentuk sistem imunnya. Pendek kata, madu tidak boleh diberikan sebagai makanan bayi 6 bulan pertama.

Garam

Jika kanak-kanak mengambil terlampau banyak garam,
buah pinggang
 mereka akan cenderung mengalami masalah.

Kanak-kanak ini juga akan mempunyai tabiat untuk menggemari makanan yang masin apabila mereka dewasa, sekali gus meningkatkan risiko untuk mereka mendapat tekanan darah tinggi dan penyakit kardiovaskular yang lain.

Oleh itu, ibu bapa perlu mengelak daripada menambah garam dalam diet anak mereka. Jangan berikan anak makanan yang masin seperti sosej, bakon, dan udang kering sehinggalah bayi mencecah usia 12 bulan.

Gula

Ibu bapa perlu mengehadkan pengambilan gula dalam diet bayi mereka kerana ia boleh membawa kepada
 masalah kerosakan gigi
dan masalah dental yang lain. Kita juga perlu mengelak daripada memberikan anak-anak makanan yang manis seperti biskut,
jus buah
, dan aiskrim.

Buah-buahan

Sesetengah kanak-kanak alah dengan buah-buahan yang masam seperti kiwi, strawberi, tomato, oren dan lemon. Buah terbaik untuk diberikan kepada kanak-kanak bagi merangsang deria rasa mereka adalah seperti
pisang
, mangga, avokado, dan epal.

Susu lembu

Bayi di bawah usia 1 tahun tidak boleh minum susu lembu kerana sistem penghadaman mereka tidak boleh mencerna enzim dan protein dalam
susu lembu
.

 Susu lembu boleh menyebabkan kerosakan pada buah pinggang mereka yang masih lemah. Tambahan pula, tidak seperti susu formula, susu lembu mengandungi sedikit kalori dan vitamin, yang tidak sesuai dengan perkembangan bayi.

Makanan laut

Kebanyakan jenis makanan laut seperti
ketam
, udang, dan kepah boleh menimbulkan alahan dalam kalangan kanak-kanak. Ibu hanya boleh mula menyediakan makanan laut sebagai makanan bayi 6 bulan pertama apabila usia mereka sekurang-kurangnya 9 bulan.

Namun, sebelum usia tersebut, amatlah digalakkan untuk setiap ibu bapa mendapatkan konsultasi daripada doktor sebelum memberikan jenis makanan ini kepada bayi, apatah lagi jika terdapat sejarah alahan makanan laut dalam keluarga anda.

Hati haiwan

Hati haiwan merupakan sumber yang kaya dengan
vitamin A
, yang amat penting untuk
perkembangan sistem imun
 dan keseluruhan kesihatan kanak-kanak.

Akan tetapi, hati haiwan juga mengandungi banyak toksin kerana ia bertindak sebagai penghapus toksin untuk badan.

 Jadi, jika anda mahu berikan anak anda hidangan yang mengandungi hati, pastikan anda memasaknya dengan teliti untuk menghapuskan racun.


Tepat Ke Keputusan Ujian Kehamilan Yang Dilakukan Di Rumah? Ini Jawapan Untuk Persoalan Itu

Selalu wanita akan check kehamilan di rumah terlebih dahulu apabila haid lewat. Tetapi adakah ujian kehamilan itu memberikan keputusan yang tepat?

Melakukan ujian kehamilan

Apabila bercakap mengenai ujian kehamilan atau
kit ujian
 kehamilan, wanita selalunya mempunyai dua pilihan; sama ada mereka pergi ke klinik berjumpa dengan doktor, ataupun melakukan ujian kehamilan di rumah.

Walau bagaimanapun, adakah kit ujian di rumah benar-benar berkesan, dan bagaimana untuk mengetahui jika keputusan tersebut betul ataupun tidak?

Check kehamilan di rumah, tepat atau tidak?

Kebanyakan kit kehamilan di rumah menjamin ketepatan 99%.

Walau bagaimanapun, kebanyakan kajian menunjukkan bahawa kebanyakan ujian kehamilan di rumah tidak cukup sensitif untuk menentukan sama ada seseorang wanita yang baru terlepas haid hamil ataupun tidak.

Bagi mendapatkan keputusan yang boleh dipercayai, adalah disarankan untuk seseorang wanita itu mengambil ujian seminggu selepas mereka terlepas tarikh
haid.

Bagaimana kit ujian di rumah berfungsi?

Ujian kehamilan di rumah menentukan sama ada anda hamil ataupun tidak berdasarkan kehadiran hormon yang dikenali sebagai human chorionic gonadotropin (hCG) dalam urin anda.

hCG dihasilkan oleh sel yang akhirnya akan membentuk ke dalam plasenta. Buat permulaan, hCG masuk ke
aliran darah
 apabila telur yang telah tersenyawa mula untuk menempel pada lapisan uterus anda. Ini terjadi seawal enam hari
selepas persenyawaan.

Selepas beberapa minggu seterusnya, jumlah hCG dalam tubuh anda akan meningkat dengan drastik, biasanya berganda pada setiap dua hari atau selepasnya. Apabila ujian kehamilan
mengesan hormon
 dalam urin anda, ia akan memberikan keputusan yang positif.

Apakah perbezaan antara check kehamilan di rumah dan ujian perubatan?

Majoriti doktor atau penyedia penjagaan kesihatan akan meminta anda melakukan ujian urin, yang lebih kurang sama dengan apa yang anda lakukan di rumah.

Namun, terdapat kemungkinan mereka akan juga mengambil sampel darah anda untuk mengenal pasti tahap ketepatan hCG pada tubuh anda.

Selepas mengambil ujian darah, ia biasanya akan mengambil masa daripada satu jam sehingga sehari untuk anda mendapatkan keputusan.

Adakah terdapat pelbagai kit ujian?

Bagi majoriti ujian kehamilan, anda akan meletakkan urin anda pada penghujung kit ujian, atau meletakkannya di dalam bekas untuk pengumpulan urin.

Beberapa minit kemudian, kit penguji akan memberikan anda keputusan, seperti negatif (jika tanda tolak) atau positif (jika tanda tambah). Petunjuk lain keputusan adalah dengan menunjukkan satu garisan
(tidak hamil)
 atau dua garisan (hamil).

Ingatlah untuk memeriksa tarikh luput sebelum menggunakan kit ujian tersebut untuk memastikan bahawa keputusan adalah lebih tepat.

Perubatan

Per
ubat
an tertentu boleh mempengaruhi keputusan kit kehamilan, termasuklah:

Promethazine, yang digunakan untuk alahan

Ubat untuk penyakit Parkinson

Hypnotics (tablet tidur)

Ubat penenang

Diuretik, digunakan untuk keadaan seperti kegagalan jantung

Anticonvulsants

Ubat digunakan untuk
merawat ketidaksuburan

Check kehamilan di rumah pengaruhi keputusan

Semasa menguji kehamilan di rumah, pelbagai faktor boleh mempengaruhi keputusan. Lebih-lebih lagi, ketepatan ujian itu sendiri tidak boleh disahkan.

Oleh itu, adalah lebih baik untuk anda pergi ke hospital atau klinik melakukan temujanji dengan doktor bagi mengenal pasti sama ada anda hamil ataupun tidak.


Tebu Lebih Manis Dari Gula? Ini 5 Kesan Jika Minum Terlalu Banyak Air Tebu

Menanam tebu di tepi bibir,
satu ungkapan peribahasa yang menggunakan tebu sebagai perlambangan sifat manis sesuatu perkara. Tebu sememangnya sinonim dengan rasa manis dan sifat manis daripada tebu telah menjadikannya sebagai antara sumber utama bagi penghasilan gula. Persoalannya, adakah meminum jus atau air tebu mempunyai kesan yang sama buruk dengan pengambilan gula? Ikuti penulisan berikut bagi mendapatkan kepastian.

Penggunaan dan nutrisi air tebu

Air tebu merupakan sejenis minuman yang popular di negara-negara di mana pengeluarannya dijalankan secara besar-besaran seperti Thailand, India dan Brazil. Di negara-negara berikut, populariti jus tebu adalah sangat tinggi dengan kewujudan banyak gerai-gerai di tepi jalan yang menjual jus tebu.

Jus atau air tebu diperoleh dengan cara memerah batangnya dengan menggunakan mesin pemerah khas yang terdiri daripada dua penggelek besi.

Jus tebu mempunyai rasa yang manis disebabkan oleh kehadiran sukrosa dalam kandungan tebu tersebut
dan ia turut mengandungi kandungan kalium
, kalsium, magnesium, zat besi, thiamin, riboflavin dan mangan pada kadar yang signifikan.

Untuk pengetahuan anda, air tebu bukan sekadar untuk diminum secara segar,
malah ia turut digunakan sebagai bahan asas untuk pelbagai produk lain seperti gula perang
, molases, dan etanol.

Adakah air tebu berkhasiat atau memberi mudarat seperti mana pengambilan gula?

Gula biasa adalah
berbeza dengan gula semula jadi yang terdapat di dalam buah-buahan
 memandangkan gula semula jadi wujud secara asli dan tidak ditambah semasa proses pembuatan.

Gula semula jadi wujud dalam bentuk gabungan serat, air, antioksida dan nutrien lain. Oleh itu, ia dicerna dan diserap dengan lebih perlahan
dan tidak menyebabkan peningkatan gula darah secara mendadak
.

Walau bagaimanapun, terdapat hasil kajian yang berbeza mengenai sama ada jus buah-buahan boleh meningkatkan risiko untuk menghidap diabetes atau tidak.

Sesetengah kajian mendapati bahawa jus buah-buahan berpotensi meningkatkan risiko
diabetes
 disebabkan oleh kandungan gula yang tinggi dengan kandungan serat yang rendah.

Air tebu mengandungi kandungan gula semula jadi dan pelbagai kandungan nutrisi yang baik seperti mana yang telah dinyatakan sebelum ini.

Walau bagaimanapun, disebabkan kandungan gula semula jadinya yang tinggi, pengambilan jus ini perlulah dikawal agar tidak diambil secara berlebihan.

Kesan sampingan jika ambil air tebu dengan tidak terkawal

#1. Meningkatkan jumlah kalori

Untuk maklumat pembaca, jus tebu mengandungi jumlah kalori yang agak tinggi dengan segelas jus tebu mengandungi sebanyak 269
kalori
 yang bersamaan dengan 35 gram gula.

#2. Tidak sesuai untuk pesakit diabetes

Jus tebu
mengandungi kandungan fruktosa dan sukrosa yang tinggi yang boleh meningkatkan tahap gula darah anda
. Bagi mereka yang bukan terdiri daripada penghidap
diabetes
, pengambilan jus tebu secara kerap boleh meningkatkan faktor risiko bagi menghidap diabetes.

#3. Memberi kesan kepada gigi

Memandangkan jus tebu mempunyai kandungan fruktosa dan sukrosa yang tinggi, ia berpotensi merosakkan gigi anda, lebih-lebih lagi sekiranya anda kurang memberus
gigi
.

Apabila diambil secara kerap,
jus tebu tersebut boleh merosakkan lapisan enamel gigi
, melemahkan gigi dan gusi dan mendedahkan gigi anda kepada kaviti.

#4. Masalah kepada perut

Beberapa penyelidik telah menyatakan bahawa pengambilan jus tebu boleh menyebabkan pening, sakit kepala dan loya selain sakit perut yang disebabkan oleh kandungan gula semula jadinya yang tinggi
yang ditukarkan kepada glukosa dalam tubuh
.

#5. Risiko penyakit hati berlemak bukan alkohol

Jus tebu mengandungi kandungan fruktosa yang tinggi dan untuk pengetahuan anda, fruktosa perlu diproses oleh hati. Sekiranya hati perlu memproses fruktosa dengan terlalu banyak daripada diet yang tinggi fruktosa, ia akan menyebabkan pelbagai masalah lain seperti penyakit hati berlemak
dan diabetes jenis 2
.

Kesimpulan

Jus tebu dikategorikan sebagai sejenis jus yang tinggi dengan kandungan gula. Pengambilannya secara kerap boleh meningkatkan risiko anda untuk mengalami peningkatan gula darah dan diabetes jenis 2.

 Sama ada anda merupakan penghidap diabetes atau tidak, elakkan daripada mengambilnya secara berlebihan dengan cara mengehadkan pengambilan sebanyak satu gelas dalam sehari.


Ketegangan Pinggang

Definisi

Apakah itu ketegangan pinggang?

Serangkaian otot dan ligamen di belakang anda memastikan tulang-tulang belakang anda supaya berada pada tempatnya. Otot anda boleh tercedera dengan meregangkannya secara berlebihan, menyebabkan koyakan kecil pada tisu otot. Otot kemudiannya melemah, akhirnya, ia mungkin tidak dapat memegang tulang tulang belakang anda di tempatnya dengan betul. Tulang belakang menjadi kurang stabil dan akan menyebabkan sakit pinggang.

Oleh kerana saraf anda dari saraf tunjang menegang, ia boleh menyebabkan kesakitan pinggang dan kesakitan di tempat lain.

Apakah kebarangkalian ketegangan pinggang?

Ketegangan pinggang ini sangat biasa berlaku. Sila berbincang dengan doktor anda untuk maklumat lanjut.

Simptom-simptom

Apakah simptom-simptom bagi ketegangan pinggang?

Simptom yang paling biasa muncul bagi ketegangan pinggang adalah

Kesakitan dan ketegangan belakang

Sakit pada pinggul dan kaki, dan selalunya di belakang paha

Kesakitan akan bertambah buruk apabila membongkokkan badan, meregangkan badan, batuk dan bersin

Mungkin terdapat simptom lain yang tidak tersenarai di atas. Jika anda mempunyai kebimbangan, berundinglah dengan doktor anda.

Bilakah saya harus berjumpa doktor?

Oleh kerana simptom ketegangan pinggang ini lebih kurang sama dengan simptom penyakit lain yang lebih serius, amatlah penting untuk anda membuat pemeriksaan dengan doktor. Sekiranya merasa kebas dan kaki menjadi lemah ataupun mempunyai masalah pada usus dan pundi kencing, ia mungkin tanda-tanda kepada kerosakan saraf – dan ia memerlukan rawatan segera.

Jika anda mempunyai mana-mana tanda atau simptom seperti yang disenaraikan di atas atau mempunyai persoalan berkenaannya, sila berjumpa dengan doktor anda. Badan setiap orang mungkin mempunyai reaksi berbeza. Langkah terbaik adalah dengan berbincang dengan doktor anda tentang apa yang terbaik untuk anda.

Punca-punca

Apakah yang mengakibatkan ketegangan pinggang?

Ketegangan pinggang boleh disebabkan:

Latihan fizikal yang melampau

Jatuh

Tunduk dan mencangkung secara berulang kali

Mengangkat beban yang berat dengan tidak dengan postur yang betul

Ia juga boleh disebabkan tekanan emosi, postur badan yang tidak betul, berat badan berlebihan, gemuk atau duduk dengan posisi yang sama untuk tempoh yang lama. Bahkan, batuk yang teruk juga boleh mengakibatkan ketegangan pinggang.

Faktor risiko

Apakah yang meningkatkan saya kepada risiko ketegangan pinggang?

Sila berbincang dengan doktor anda untuk mendapatkan maklumat lanjut.

Diagnosis dan rawatan

Maklumat yang diberikan bukan pengganti kepada nasihat kesihatan. SILA berunding dengan doktor anda untuk maklumat lanjut.

Bagaimanakah ketegangan pinggang didiagnosis?

Dengan mengumpulkan sejarah kesihatan anda dan melakukan pemeriksaan fizikal biasanya sudah memadai untuk kita mendiagnosis ketegangan pinggang.

Sejarah kesihatan anda termasuklah maklumat berkenaan simptom semasa seperti bila dan bagaimana simptom itu bermula, adakah simptom itu muncul selepas kecederaan, adakah ia muncul secara tiba-tiba, atau apakah kesakitannya semakin teruk. Sejarah kesihatan juga termasuklah maklumat tentang kadar latihan fizikal, tabiat tidur dan latar belakang kesihatan pada masa lalu

Ujian pemeriksaan fizikal dijalankan untuk mengetahui kadar pergerakan dan fleksibiliti pinggang, sepertimana bagi otot pinggul, pelvik dan hamstring (belakang paha). Dengan menyentuh sepanjang kawasan pinggang akan dapat mengesan ketidaknormalan tulang belakang yang mana mungkin menjadi punca kepada kesakitan. Iritasi akar saraf juga mungkin dapat dikesan melalui ujian mengangkat kaki, ia akan dapat mengenal pasti kecederaan seperti hernia cakram intervetebral atau stenosis (penyempitan) spina / saraf tunjang

Sementara itu, ujian pengimejan seperti sinar-X dan pengimbas MRI jarang sekali diperlukan untuk mengesan kecederaan otot. Salah satu mungkin diperlukan hanya untuk mengesan lain-lain kemungkinan punca kesakitan seperti kepatahan tulang atau hernia cakram intervetebral sekiranya  keadaan-keadaan tersebut disyaki. Bagi pesakit yang mempunyai sejarah kanser ataupun kecederaan fizikal (trauma), ujian pengimejan yang utama diperlukan sebagai pengamalan kebiasaannya. Contohnya sinar-X akan dijalankan dahulu dan pengimbas MRI akan diarahkan sekiranya terdapat sesuatu yang membimbangkan berdasarkan imej sinar-X.

Bagaimanakah ketegangan pinggang dirawat?

Ketegangan pinggang mungkin akan terasa sangat menyakitkan dan merunsingkan. Tetapi, ada berita baik bagi kebanyakan kes kerana ia biasanya akan sembuh dengan sendiri selepas satu tempoh masa tertentu. Untuk mempercepatkan lagi penyembuhan, anda hendaklah:

Tuamkan ais pada pinggang anda untuk mengurangkan kesakitan dan kebonjolan sebaik sahaja selepas kecederaan berlaku. Lakukan selama 20-30 minit setiap 3-4 jam untuk selama 2-3 hari. Anda juga boleh menuamkan dengan ais pada belakang pinggang anda setiap kali selepas aktiviti fizikal

Tuamkan dengan haba pada belakang anda – tetapi hanya selepas 2-3 hari selepas anda menuamkannya dengan ais. Gunakan haba untuk belakang pinggang sebaik sahaja bengkak sudah surut. Anda juga boleh menggunakan pad pemanas elektrik atau air panas di dalam botol. Atau anda juga boleh dengan hanya berendam di dalam air panas

Sila ambil ubat penahan sakit ataupun ubat-ubatan yang lain yang dicadangkan oleh doktor anda. Ubat penahan sakit / keradangan bukan steroid seperti Advil, Aleve atau Motrin akan membantu meredakan sakit ketegangan pinggang dan bengkak. Walau bagaimanapun, ubat-ubatan ini mempunyai kesan sampingannya. Ia seharusnya digunakan apabila diperlukan sahaja kecuali apabila doktor mengarahkan anda melakukan sebaliknya. Pengambilan ubat penahan sakit dan ubat relaksan otot adakalanya diperlukan

Gunakan alat bantuan sokongan. Bertanyalah kepada doktor atau ahli terapi terlebih dahulu. Pertimbangkan untuk anda menggunakan tali pinggang khas atau bengkung untuk menyokong belakang badan anda. Gunakan untuk satu tempoh masa yang pendek atau hanya sewaktu untuk mengangkat beban yang berat yang berulang-ulang

Dapatkan terapi fizikal untuk membina semula kekuatan, setelah doktor anda mencadangkannya. Jangan hanya terbaring di katil atau sofa sepanjang hari. Ia akan menjadikannya lebih teruk

Kekalkan tona otot abdomen dan belakang dengan baik

Tidak kiralah apa yang orang kata, terlantar di katil tidak menyembuhkan. Ramai orang berpendapat, rawatan terbaik yang dapat melegakan sakit ketegangan pinggang adalah dengan berbaring sehingga baik. Tetapi, menurut kajian, ia tidak dapat membantu anda. Sebaliknya, selepas anda berehat (dari aktiviti) selepas sehari dua, anda disarankan untuk memulakan aktiviti ringan.

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas ketegangan pinggang?

Berikut adalah gaya hidup dan kaedah pengubatan sampingan yang dapat membantu anda yang ketegangan pinggang;

Apapun yang anda lakukan, jangan melakukannya dengan gopoh, Jangan kembali kepada keaktifan anda sebelum ini sehinggalah:

Anda boleh bergerak dengan mudah seperti sediakala

Anda tidak merasakan kesakitan apabila membengkok badan, memusing badan, berjalan, lari dan melompat

Di sini, terdapat beberapa tips untuk mengelakkan ketegangan pinggang:

Jika anda merasakan sakit pinggang sewaktu melakukan aktiviti, maka berhenti dengan segera

Jika anda merasakan sakit pinggang dalam masa sehari selepas aktiviti bersenam, berehatlah dari aktiviti itu selama beberapa hari

Jaga bentuk badan anda. Bersenam dan membuat regangan pada otot belakang anda secara berkala

Elakkan anda tidur meniarap. Tidurlah secara berbaring atau mengiring, dan letakkan bantal di antara dua kaki anda

Jika anda ingin mengangkat sesuatu beban yang berat, bengkokkan lutut, bukan pinggang anda

Kurangkan berat badan sekiranya anda seorang yang gemuk

Dapatkan postur badan yang betul. Duduk pada kerusi dengan tulang belakang anda selari dengan belakang kerusi

Jika anda mempunyai sebarang persoalan, sila berbincang dengan doktor untuk mendapatkan kefahaman lebih baik tentang penyelesaian terbaik untuk anda.

Hello Health Group
 tidak menyediakan nasihat perundingan kesihatan, diagnosis ataupun rawatan.


Kenali Pendarahan Normal Dan Tidak Ketika Hamil, Ia Mungkin Tanda Keguguran!

Apakah perkara yang boleh menjejaskan kehamilan? Bagaimana pula untuk mengenal pasti tanda keguguran jika ia berlaku? Ini caranya yang boleh anda semak tanda tanda gugur!

Untuk mendapatkan lebih banyak info tentang Kehamilan, sila dapatkannya
di sini.

Perkara yang menjejaskan kehamilan

Keguguran merujuk kepada kematian janin dan/atau pengeluaran janin sebelum mencapai tempoh berdaya hidup (
viable
).

Pentakrifan tempoh berdaya hidup janin ini berbeza mengikut negara-negara tertentu.

Di Malaysia, tempoh berdaya hidup janin yang digunakan adalah pada minggu ke-24 kehamilan dan ke atas atau setelah mencapai berat 500 gram atau lebih.

Semestinya, ianya adalah sesuatu perkara yang cukup tidak diingini oleh mana-mana pasangan khususnya jika mereka telah
berusaha sekian lama untuk memperoleh zuriat
.

Keguguran pada peringkat awal yang menjejaskan kehamilan adalah lebih kerap berlaku.

Hampir 50 peratus daripada semua kehamilan berakhir dengan keguguran sebelum wanita tersebut mengetahui mereka hamil pada mulanya.

Dalam kalangan wanita yang tahu mereka hamil
, insiden kes keguguran berlaku sekitar 8 hingga 20%.

Majoriti (hampir 80%) daripada keseluruhan kes keguguran ketika tempoh awal kehamilan berlaku antara minggu ke-9 hingga minggu ke-13.

Oleh yang demikian, penting untuk ibu bapa dan juga pasangan yang sedang menantikan kehadiran ahli baru dalam keluarga mereka untuk mengenal pasti tanda keguguran bagi membolehkan mereka mendapatkan perhatian doktor dengan segera.

Tanda keguguran yang perlu anda tahu

Terdapat 2 tanda tanda gugur yang boleh ibu bapa berikan perhatian.

1. Tanda keguguran utama adalah tumpah darah, atau keluarnya
darah melalui faraj
.

2. Tanda keguguran lazim yang seterusnya adalah sakit di bahagian bawah perut (bawah abdomen).

Tanda keguguran seperti pendarahan melalui faraj boleh melambangkan punca ataupun akibat daripada proses keguguran.

Dalam kalangan wanita yang mengalami keguguran sempurna atau keguguran tidak sempurna, tanda keguguran ini (pendarahan melalui faraj) masih boleh berlaku.

Ini kerana pendarahan tersebut berlaku serentak dengan pengeluaran janin daripada rahim.

Tidak semua wanita akan mengalami tanda keguguran ini.

Terdapat segelintir wanita hamil yang tidak mengalami pendarahan melalui faraj mereka sejurus sebelum pengeluaran janin.

Ia dikategorikan sebagai keguguran yang tidak dikesan (
missed miscarriage
).

Tanda keguguran ini boleh menjadi
punca kepada mengapa keguguran berlaku
.

Sebagai contoh, pendarahan sub-korion (pendarahan antara dinding rahim dan korion) yang boleh dikesan melalui pengimejan
ultrasound.

Keadaan ini boleh menyebabkan berlakunya keguguran sekali gus menjejaskan kehamilan.

Namun adakalanya, pendarahan sedikit dan rasa kurang selesa di bahagian bawah perut boleh dianggap sebagai sesuatu yang normal kepada kebanyakan wanita yang mengandung.

Walau bagaimanapun, sekiranya berlaku pendarahan banyak dan rasa sakit itu bertambah teruk wanita tersebut dinasihatkan untuk berjumpa doktor segera bagi mendapatkan pemeriksaan rapi.

Perkara menjejaskan kehamilan

Selepas mengalami tanda tanda gugur dan janin telah dikeluarkan, pastinya si ibu ingin mengetahui punca berlakunya keguguran tersebut.

Pelbagai faktor boleh mendasari keadaan tersebut, antaranya:

Masalah genetik:
 Hampir 30% daripada keseluruhan keguguran berlaku sebelum minggu ke-8 dan penyebab utama adalah masalah berkaitan dengan genetik.

Masalah penyakit si ibu:
Keadaan kesihatan ibu turut mempengaruhi berlakunya keguguran dalam kandungan mereka. Penyakit kronik seperti
kencing manis (diabetes)
, tekanan darah tinggi, penyakit kronik buah pinggang, penyakit berkaitan dengan kelenjar tiroid dan juga penyakit lupus serta jangkitan kelamin seperti
HIV
.

Masalah uri:
 Sekiranya perkembangan uri tidak optimum ataupun bermasalah, bekalan nutrisi dan juga darah kepada bayi akan terjejas, menyebabkan perkembangan bayi terhenti dan keguguran boleh berlaku.

Masalah struktur rahim:
 Masalah kongenital berkaitan dengan
struktur rahim yang berbeza
 dengan struktur rahim normal berupaya untuk menggangu perkembangan bayi dan menyebabkan berlakunya keguguran.

Pangkal rahim yang longgar atau lemah:
 Pangkal rahim dikira sebagai leher kepada rahim. Apabila pangkal rahim lemah atau longgar, ianya akan cenderung untuk terbuka lebih awal dan memberi laluan kepada pengeluaran janin terlalu awal (keguguran).

Selain daripada punca di atas, terdapat juga beberapa faktor yang meningkatkan risiko untuk berlakunya keguguran.

Usia ibu:
 Ibu yang berumur (lebih tua)

Merokok:

Menghisap rokok lebih daripada 10 batang sehari
 (atau perokok pasif)

Alkohol:
 Pengambilan minuman beralkohol semasa mengandung walaupun sedikit

Demam panas:
 Demam yang mencatatkan suhu melebihi 37.8 darjah celcius

Trauma:
 Trauma fizikal pada bahagian rahim semasa mengandung boleh meningkatkan risiko berlakunya keguguran. Ini termasuk juga rawatan atau prosedur seperti
amniocentesis
 dan
chorionic villous sampling
.

Kafein:
 Pengambilan kopi atau bahan berkafein seperti cola dan sebagainya dalam kadar yang berlebihan boleh meningkatkan risiko berlakunya keguguran.

Pengambilan ubat-ubat tertentu:
 Penting untuk anda semak dengan doktor anda perihal ubat-ubatan yang anda ambil sebelum mengandung kerana sesetengah ubat untuk penyakit kronik mampu memberikan kesan yang negatif kepada tumbesaran janin.

Berat badan berlebihan atau terlalu kurang:
Obesiti
 ataupun berat badan berlebihan terkenal sebagai faktor risiko yang meningkatkan risiko seseorang untuk pelbagai keadaaan kesihatan lain, termasuklah untuk mengalami keguguran.

Sekiranya anda mempunyai sebarang kemusykilan, persoalan dan keraguan berkaitan dengan tanda keguguran atau berkaitan
kesihatan kandungan anda
, anda boleh berjumpa dengan doktor anda bagi mendapatkan nasihat, pemeriksaan yang rapi serta rawatan yang sesuai.


Jika Anda Benar Berhasrat Nak Kurus, Elak Ambil 12 Makanan Pantang Diet Ini!

Antara cara untuk menurunkan berat badan adalah dengan mengamalkan pemakanan sihat. Mengetahui makanan pantang diet dan boleh dimakan dapat membantu seseorang mencapai atau
mengekalkan berat badan ideal
.

Untuk mendapatkan lebih banyak info tentang Pemakanan Sihat, sila dapatkannya
di sini.

Makanan pantang diet untuk menurunkan berat badan

Secara umumnya, apabila ingin mengurangkan berat, anda disaran mengurangkan atau mengelakkan makanan tinggi
kandungan kalori
. Namun jumlah kalori dalam makanan bukanlah satu-satunya faktor yang perlu dipertimbangkan.

Contohnya, makanan rendah kalori yang kurang nutrien seperti serat dan protein masih boleh menyebabkan seseorang berasa lapar dan sukar menahan keinginan untuk mengambil snek.

Berikut antara makanan yang tidak membantu dan merupakan pilihan yang teruk jika anda ingin menurunkan berat:

1. Minuman bergula

Banyak minuman seperti soda,
minuman sukan
 dan jus buah-buahan sangat tinggi gula tambahan tetapi rendah dalam nutrien lain. Meminumnya akan menambah kalori tetapi tidak membuatkan anda kenyang.

Terdapat kajian menunjukkan hubungan antara pengambilan minuman bergula dan penambahan berat berlebihan pada kanak-kanak dan remaja.

Baca juga:

Makanan pantang diet #2. Kentang goreng & kerepek kentang

Kentang secara umumnya sihat dan mengenyangkan, tetapi apabila diproses menjadi kentang goreng atau kerepek kentang, ia tidak lagi bagus.

Sebaliknya, ia tinggi kalori dan mudah menyebabkan anda makan terlalu banyak, sekali gus menyumbang kepada penambahan berat badan.

3. Pastri, biskut & kek

Makanan dibakar seperti pastri, biskut dan pencuci mulut selalunya mengandungi gula tambahan sangat tinggi termasuk fruktosa.

Kajian mendapati individu yang mengambil fruktosa lebih berasa lapar dan mempunyai keinginan makan yang tinggi berbanding mereka yang memakan glukosa – sejenis gula lain.

Kumpulan makanan ini juga
mengandungi lemak trans
 dan dipercayai meningkatkan risiko obesiti.

4. Roti putih, harus dielakkan jika mahu menurunkan berat badan

Roti putih
 dibuat daripada tepung halus dan selalunya mengandungi banyak gula tambahan. Ia mempunyai
jumlah indeks glisemik (GI)
 tinggi dan boleh meningkatkan paras gula darah.

Banyak alternatif lain sihat seperti roti gandum. Namun ia mengandungi gluten, jadi tidak sesuai untuk mereka yang mempunyai
penyakit seliak
.

5. Aiskrim

Aiskrim sedap
 tetapi tidak menyihatkan. Ia tinggi kalori dan kebanyakannya sarat dengan gula.

Pertimbangkan untuk membuat aiskrim sendiri dengan bahan lebih sihat seperti yogurt tanpa lemak dan buah-buahan serta kurangkan penggunaan gula.

6. Piza, antara makanan pantang diet

Piza adalah antara makanan segera yang sangat popular. Tetapi piza yang dihasilkan secara komersial adalah tidak sihat – tinggi kalori dan selalunya mengandungi bahan tidak sihat seperti tepung halus dan daging yang diproses.

Jika ingin menikmati piza, cuba hasilkan sendiri menggunakan bahan lebih sihat bersama sos buatan sendiri.

7. Bar coklat

Anda tidak boleh
makan coklat
 dan berharapkan untuk dapat menyingkirkan lemak di perut, betul tak? Salah! Ini kerana coklat hitam mempunyai pelbagai manfaat yang membantu dalam penurunan berat badan.

Sebaliknya, coklat susu adalah punca biasa pertambahan saiz pinggang, dengan kiraan kalori tinggi dan jumlah gula yang banyak penyumbang kepada pertumbuhan lemak visceral.

8. Donut termasuk juga dalam makanan pantang diet

Jenis makanan ini tidak perlu dihairankan kerana ia mengandungi hampir gula sepenuhnya.

Donut terurai kepada gula ringkas – dalam tubuh – dengan cepat dan menyebabkan badan mengeluarkan lebih
banyak insulin.

Jumlah insulin yang tinggi, terlalu banyak gula akan memasuki sel lemak dan tidak meninggalkan satu pun untuk sel darah. Kesannya?
Paras glukosa darah rendah
 dan membuatkan anda berasa lapar sejurus
selepas makan.

9. Makanan segera pandu lalu

Jika ingin mengurangkan berat, elakkan daripada singgah di mana-mana
drive-thru
. Semua makanan yang ditawarkan adalah diproses dan dipenuhi dengan bahan seperti pengawet, lemak trans dan garam.

Bahan pengawet dan lemak trans boleh mengganggu keupayaan perut untuk berkomunikasi dengan otak.

Hormon dan neurotransmiter yang berkaitan dengan rasa kenyang dalam otak tidak dihasilkan dan ia kehilangan keupayaan untuk mengenali bahawa diri sudah kenyang – menjadikan anda terus makan lebih banyak.

10. Buahan kering, makanan pantang diet paling tidak disangka

Buah-buahan kering tampak seperti snek yang menyihatkan, bukan? Tetapi awas! Kebanyakan buah kering telah dimaniskan dan mengandungi purata 16 gram gula setiap auns.

11. Yogurt

Yogurt sering dianggap makanan sihat untuk mengurangkan berat. Yogurt Greek secara amnya mengandungi protein dan kultur bakteria yang
membantu penghadaman.

Tetapi di pasaran kini, terdapat banyak pilihan yogurt dengan pelbagai bahan campur, jadi pastikan anda membaca label sebelum membeli.

Makanan pantang diet #12. Gegelung bawang

Onion ring
 adalah contoh terbaik tentang bagaimana makanan sihat pada asalnya menjadi tidak sihat. Jadi, ini yang harus dielakkan.

Ada yang mengatakan makanan ini lebih tidak sihat berbanding kentang goreng kerana mengandungi lebih kalori, lemak tepu, tinggi kandungan gula dan kurang kalium.

Kesimpulannya

Jika anda tidak pasti makanan apakah yang membantu untuk menurunkan berat badan, bacalah label. Tetapi waspada dengan penggunaan nama berbeza untuk gula dan tuntutan ‘baik untuk kesihatan’ yang boleh mengelirukan.

Pertimbangkan juga berkaitan
saiz hidangan
. Sentiasa mengunyah makanan dengan perlahan-lahan – teknik ini membantu dalam jumlah pengambilan makanan secara sederhana.


Bantu Mangsa Strok Haba Segera, Buat 2 Langkah Ini, Penting Dalam First Aid!

Selain kemalangan, kebakaran atau kes kesihatan yang serius, strok haba adalah antara kondisi yang amat memerlukan masa dan bantuan
pertolongan cemas yang tepat lagi cepat
. Persoalannya, apa dia rawatan strok haba?

Untuk mendapatkan lebih banyak informasi tentang Habit Sihat, anda boleh klik
di sini
.

Apa yang dimaksudkan dengan strok haba?

Masalah ini akan berlaku
apabila suhu badan anda naik
 dengan cepat dan ketara tetapi anda tidak boleh melakukan sebarang cara untuk mengendalikan ia kecuali jika ada rawatan strok haba diberikan.

Ia boleh terjadi ekoran anda berada di tempat yang terlampau panas terlalu lama.

Ia juga boleh membawa maut kerana ia meninggalkan pesakit dengan kerosakan otak dan organ dalaman.

Ia turut boleh berlaku tiba-tiba tanpa menunjukkan sebarang keadaan yang berkaitan.

Berikut adalah antara
tanda dan simptom strok haba
:

Demam tinggi lebih daripada 40 darjah Celsius

Keadaan mental yang luar biasa seperti ucapan yang tidak jelas

Tingkah laku pelik seperti kebimbangan, ketegangan atau tekanan

Peluh berlebihan

Kulit panas, kering dan radang

Sakit kepala

Corak pernafasan yang tidak normal (nafas pendek)

Risiko kehilangan kesedaran

Pertolongan cemas bagi kondisi bahaya ini

Langkah rawatan strok haba #1

Hubungi bantuan perubatan.

Semasa menunggu ambulans, jauhkan mangsa dari sumber haba dan j
ika
mereka terdedah cahaya matahari
, gerakkannya ke bayang-bayang atau ke dalam rumah.

Turunkan suhu badan mangsa
 serta-merta dengan mana-mana peranti yang boleh digunakan seperti:

Letakkan mangsa di bawah pancuran sejuk atau tekanan air paip

Jika boleh, letakkannya dalam tab air sejuk

Gunakan hos taman untuk menyembur ke atas badan mereka

Gosokkan mangsa dengan air sejuk

Letak mereka di hadapan kipas dan menggabungkan air dengan air kabus

Letakkan pek ais ke tempat paling hangat di atas badan mereka seperti leher, lipatan peha, ketiak. Jika tidak ada pek ais yang tersedia, gunakan tuala basah

Langkah rawatan strok haba #2

Periksa isyarat penting.

Sekiranya mangsa masih sedar, berikan dia minum air sejuk di samping e
lakkan minuman beralkohol atau berkafein.

Sekiranya mangsa tidak sedarkan diri,
mulakan CPR
.

Bagaimana cara mengelakkan strok haba?

Pilih pakaian yang sesuai. Pakaian yang ringan dan longgar adalah disyorkan. Pakaian ketat menghalang badan anda berpeluh dan menghalang untuk menyejukkan dengan cara yang betul

Lindungi diri anda dari selaran matahari. Pilih
pelindung matahari yang sesuai
 dengan SPF yang betul, letakkan pada kulit anda setiap dua jam apabila terdedah kepada matahari

Sentiasa kekal hidrasi
. Minum cecair yang cukup akan mengganti kehilangan air dari berpeluh. Selain itu, ia membolehkan badan anda untuk menjaga suhu normal

Jangan tinggal atau meninggalkan sesiapa sahaja di dalam kereta yang diletakkan dengan enjin. Apabila diletakkan di bawah matahari, suhu kereta boleh naik sehingga 7 darjah Celcius dalam masa 10 minit

Beri masa badan anda untuk membiasakan diri dengan cuaca panas. Hadkan waktu terdedah bawah panas sehingga anda dapat mengendalikannya dengan mudah


7 Tip Berkesan Untuk Bantu Anda Capai Berat Ideal

Berdiet merupakan pilihan kebanyakan individu yang mahu
menurunkan berat badan
. Tapi banyak yang terhenti di tengah jalan. Apa kata cuba 7 cara menguruskan badan ini, pasti berkesan jika anda patuhinya!

Untuk mendapatkan lebih banyak info tentang Pemakanan Sihat, sila dapatkannya
 di sini.

Sering gagal berdiet?

Siapa yang tidak pernah gagal dalam berdiet?

Setelah berminggu-minggu (atau mungkin bulan) mengikuti diet sihat untuk menguruskan badan, sedikit sebanyak anda dapat lihat kemajuan yang dicapai.

Bukan sekadar itu, berat badan impian juga hampir diperolehi. Senang cerita, semuanya dalam keadaan baik dan berjalan lancar sehinggalah anda melakukan ‘hari mengelat’ atau
cheat day.

Umumnya,
cheat day
 adalah dengan menjadikan 1 hari dalam seminggu sebagai hari yang memberi anda peluang untuk makan apa sahaja.

Tapi malangnya, daripada cuma SEHARI, ia ‘melekat’ pada anda. Setiap hari anda mengelat daripada
menjaga pemakanan
 atau berdiet.

Cheat day
punca tidak dapat menguruskan badan

Ia mungkin bermula daripada hanya potongan kecil coklat kepada 2 3 keping dengan saiz lebih besar setiap hari.

Mungkin juga ia berlaku secara mendadak seperti sambutan ulang tahun kelahiran atau perayaan yang membuatkan anda terlupa tentang matlamat menguruskan badan dan
makan tanpa henti
.

Tidak kira yang mana 1 alasannya, dalam kedua-dua kes ini akan menyebabkan wujud rasa bersalah dan anda tidak tahu apa yang harus dilakukan mengenainya.

Pertama sekali, usah menyalahkan diri sendiri dalam hal ini. Percayalah, apa yang anda lalui adalah 1 situasi normal yang pernah dilalui oleh rata-rata individu yang mahu berdiet.

Terima kesilapan itu dan kembali berusaha mendapatkan diet sihat anda. Tetapi bagaimana? Bertenang, Hello Doktor ada tip yang boleh membantu.

7 tip menguruskan badan

Lupakan kegagalan diet anda yang sebelum ini dan buka buku baru untuk melakukan penurunan berat badan, okay?

 Jangan langkau waktu makan

Apabila berdiet, pasti anda terfikir untuk melangkau waktu makan kerana ingin mengurangkan
pengambilan kalori.

Kesannya, anda akan menjadi lebih lapar pada waktu makan seterusnya dan ini meningkatkan kemungkinan untuk makan secara berlebihan.

Sudah pasti ia punca
peningkatan berat badan
.

 Catatan jurnal dan tetapkan semula matlamat

Dikatakan individu yang cuba menguruskan badan dan mencatatkan setiap pengambilan kalori dalam jurnal cenderung lebih berjaya mencapai
penurunan berat badan.

Pantau juga
pengambilan garam
, lemak dan juga karbohidrat setiap hari.

 Buat perancangan

Rancang pemakanan berdasarkan jumlah kalori, karbohidrat, lemak atau garam untuk seharian.

Pilih sarapan pagi yang baik, seperti bijirin atau oat, buah-buahan, dan susu. Pilih hidangan salad pada waktu hidangan makan tengah hari.

Hidangan makan malam pula boleh mengandungi sumber protein rendah lemak seperti ikan bakar atau dada ayam dengan banyak
sayuran hijau
 dan berwarna-warni seperti brokoli, lobak atau labu.

 Elak makanan diproses atau

segera

Makanan segera dan yang diproses
 biasanya tinggi kalori daripada lemak serta karbohidrat, dan rendah kandungan serat, vitamin mahupun mineral.

Pilihlah buah dan sayur-sayuran serta ayam atau daging tanpa lemak mahupun ikan berbanding makanan yang diproses jika mahu menguruskan badan.

 Minuman manis bergula

Minuman manis memberi anda kalori tanpa sebarang faedah pemakanan lain.

Perbanyakkan pengambilan air kosong. Ia dapat memenuhi keperluan badan anda untuk cecair tanpa menambahkan kalori.

Mahukan sesuatu sebagai penambah rasa? Boleh, masukkan sepotong lemon, limau atau timun untuk sedikit rasa.

Di samping itu, susu rendah lemak dan 100% jus buah atau sayuran juga merupakan minuman yang sihat untuk mereka sedang berdiet.

 Melakukan aktiviti kecergasan fizikal

Bila kali terakhir anda melakukan sebarang senaman?

Aktiviti fizikal yang dilakukan secara berkala pastinya membantu dalam proses menguruskan badan.

Bersenam membantu penurunan berat badan dengan membakar kalori tambahan. Selain itu, ia dapat meningkatkan mood dan membantu mengatasi keinginan anda untuk makan.

 Ruang untuk ganjaran

Tinggalkan sedikit ruang untuk ganjaran setelah berdiet.

Umumnya, apabila anda mengamalkan diet, ia secara semula jadi bermakna pemakanan anda terhad dan terkawal.

Peruntukkan 100 hingga 150 kalori setiap hari untuk snek ringan atau sebarang makanan yang memberikan anda ketenangan.

Tetapi awas! Perhatikan saiz hidangan anda dan jangan ambil secara berlebihan pula.

Rehat mencukupi bantu menguruskan badan

Selain menjaga pemakanan dan bersenam untuk menguruskan badan, rehat yang mencukupi juga penting.

Berdasarkan kajian, individu yang tidak mendapat tidur mencukupi akan meningkatkan jumlah ghrelin dan leptin dalam tubuh.

Kedua-dua hormon itu berfungsi untuk mengawal rasa lapar dan merangsang selera makan.

Maka, apabila kurang tidur, besar kemungkinan ia menyebabkan kecenderungan untuk menginginkan makanan yang akan menggemukkan badan, mengurangkan tahap tenaga serta membuatkan anda ingin makan secara berlebihan.

Situasi ini bermaksud tahap produktiviti anda menjadi lebih rendah dan akan berdepan banyak kesukaran untuk bergerak cergas waktu pagi.

Anda harus selalu berusaha mendapatkan tidur berkualiti selama 7 hingga 9 jam setiap malam untuk meningkatkan tahap kesihatan.


Kejang Panas

Definisi

Apakah itu kejang panas?

Kejang panas adalah sakit, kekejangan otot ringkas. Otot boleh menjadi kejang atau tersentak secara tidak sengaja. Kejang panas boleh berlaku semasa senaman atau bekerja di persekitaran yang panas atau bermula beberapa jam kemudian.

Kejang panas biasanya melibatkan otot yang penat dengan kerja berat, seperti betis, peha, dan bahu.

Apakah kebarangkalian kejang panas?

Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom bagi kejang panas?

Simptom-simptom kejang panas adalah:

Sakit

Secara tiba-tiba

Sekejap

Berselang-seli

Biasanya baik sendiri (hilang sendiri)

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom, sila berjumpa dengan doktor anda.

Bilakah saya harus berjumpa doktor?

Kejang panas boleh menyakitkan. Sila pertimbangkan untuk mencari rawatan perubatan jika simptom tidak hilang dengan rehat dan selepas mengembalikan cecair dan elektrolit.

Hubungi doktor anda jika keadaan ini berlaku:

Jika anda tidak dapat minum cecair yang mencukupi kerana anda mengalami loya atau muntah, anda mungkin memerlukan penghidratan IV dengan asid normal

Kejangan panas mungkin menimbulkan keletihan haba

Jika anda mengalami simptom penyakit panas yang lebih teruk, termasuk pening, keletihan, muntah-muntah, sakit kepala, denyutan jantung cepat, sesak nafas, atau suhu tinggi (lebih tinggi daripada 104 darjah), dapatkan rawatan perubatan segera

Punca-punca

Apakah yang mengakibatkan kejang panas?

Penyebab sebenar kejang panas masih tidak diketahui. Mereka mungkin berkaitan dengan masalah elektrolit. Elektrolit termasuk pelbagai mineral penting, seperti natrium, kalium, kalsium, dan magnesium. Mereka terlibat dalam tindak balas kimia dalam otot anda. Ketidakseimbangan boleh menyebabkan masalah.

Peluh mengandungi sejumlah besar natrium, dan cairan minuman dengan kandungan natrium yang tidak mencukupi boleh mengakibatkan keadaan sodium rendah yang serius yang dipanggil hiponatremia. Sesetengah kilang telah mengelakkan berlakunya kejang panas dalam kalangan pekerja mereka dengan membekalkan cecair diperkaya dengan garam.

Faktor risiko

Apakah yang meningkatkan saya kepada risiko kejang panas?

Terdapat banyak faktor risiko untuk kejang panas, seperti:

Bayi dan anak-anak muda kerana mereka bergantung kepada orang lain untuk mengelakkan haba, memberi mereka pakaian dengan betul (mengelakkan melindung bayi kerana ia menghalang pergerakan udara di atas kulit untuk mempercepatkan penyejatan berpeluh) dan menyediakan cecair yang cukup untuk diminum

Orang tua kerana mereka mungkin mempunyai keadaan perubatan yang mendasari, termasuk penyakit jantung dan paru-paru, dan mereka dengan mudah boleh menjadi kering

Orang yang hidup dengan sendiri atau yang tidak mampu menampung penyaman udara adalah berisiko tinggi untuk penyakit yang berkaitan dengan haba

Pelbagai ubat boleh menjejaskan peluh badan dan peraturan haba. Contoh ubat termasuk ubat yang ditetapkan untuk keadaan psikiatri, termasuk ubat antipsikotik dan penenang. Pengambilan ubat-ubatan selesema dan antihistamin juga mengurangkan mekanisme kawalan suhu badan

Penggunaan alkohol

Anda melakukan kerja atau aktiviti dalam persekitaran yang panas – biasanya dalam beberapa hari pertama aktiviti yang anda tidak biasa

Anda berpeluh besar semasa bersenam dan minum banyak air atau cecair lain yang kekurangan garam

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah kejang panas didiagnosis?

Diagnosis kejang panas biasanya dibuat selepas mengambil sejarah pesakit. Ia adalah penting untuk mengetahui tentang persekitaran di mana orang yang terjejas oleh kejang panas bekerja, bersenam, dan lain-lain.

Berapa panaskah ia?

Bagaimana lembapkah itu?

Adakah peredaran udara mencukupi?

Apakah aktiviti yang sedang dijalankan dan berapa lama?

Bilakah kejang bermula? Apakah otot yang terlibat?

Adakah berpeluh berkaitan?

Adakah individu yang terjejas telah disesuaikan dengan persekitaran yang panas?

Adakah orang minum air yang mencukupi? Satu tanda kejang haba atau penyakit yang berkaitan dengan haba adalah warna air kencing. Apabila badan menjadi dehidrasi, buah pinggang memelihara air dan hasilnya adalah pekat, bau yang kuat, gelap, dan kuning. Sekiranya terdapat air yang mencukupi di dalam badan, air kencing menjadi jernih

Selalunya pemeriksaan fizikal akan menjadi normal. Otot yang kejang mungkin sakit untuk disentuh dan jika tidak ada penggantian cecair yang mencukupi, otot boleh menjadi lebih kejang lagi apabila diambil melalui pelbagai pergerakan biasa. Pemeriksaan fizikal mungkin mendapati tanda-tanda dehidrasi seperti mulut kering dan lidah, kekurangan peluh di ketiak dan pangkal paha, dan penurunan pengeluaran air kencing. Tanda-tanda penting boleh menjadi petunjuk (contohnya, tekanan darah rendah) dan kadar jantung yang cepat (takikardia). Tekanan darah orang yang terjejas mungkin jauh lebih rendah apabila berdiri berbanding berbaring (hipotensi ortostatik).

Bagaimanakah kejang panas dirawat?

Doktor akan memeriksa anda untuk penyakit haba yang lebih teruk dan mungkin memberi anda rehidrasi cecair IV.

Perubahan gaya hidup dan pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas kejang panas?

Gaya hidup dan remedi rumah yang berikut mungkin membantu anda mengatasi kejang panas:

Rehat di tempat yang sejuk dan minum minuman sukan, yang mempunyai elektrolit dan garam, atau minum air sejuk

Buat larutan garam anda sendiri dengan mencampurkan 1/4 hingga 1/2 garam sudu yang dilarutkan dalam satu liter air

Tablet garam sendiri tidak boleh digunakan. Mereka boleh menyebabkan sakit perut dan tidak mencukupi mencukupi jumlah cecair yang hilang

Jika anda bekerja di persekitaran yang panas, anda mungkin mengalami kejang panas selama beberapa hari pertama di tempat kerja. Sebaik sahaja anda terbiasa dengan persekitaran, dan pastikan anda mengambil cecair gantian yang mencukupi, jadi anda akan kurang cenderung untuk mendapat masalah

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik tentang penyelesaian terbaik untuk anda.


8 Tip Penjagaan Faraj Supaya Sihat Dan Tak Berbau

Ramai wanita masih lagi sangsi tentang cara menjaga Miss V yang betul. Namun ia akan jadi mudah jika dilakukan dengan cara ini.

Walaupun Miss V ini sensitif, tapi penjagaannya amat mudah. Tetapi, anda perlu tahu bahagian mana anda boleh cuci, dan bahagian mana yang perlu dielakkan!

Untuk mendapatkan lebih banyak info tentang Habit Sihat, sila dapatkannya
di sini.

Anda pasti cara menjaga Miss V yang diamalkan selama ini betul?

Semua wanita pasti inginkan yang terbaik untuk kesihatan alat sulit masing-masing. Namun, kadangkala, walaupun setelah dijaga dengan baik, vagina masih lagi rasa ‘tidak bersih’ atau berbau.

Mengapa ini terjadi, dan bagaimana untuk pulihkan keadaan ini?

Jangan risau. Pertama sekali, anda perlu tahu bahawa
vagina berbau merupakan perkara yang normal.

Namun, aktiviti membasuh vagina juga haruslah betul. Ada bahagian pada vagina yang boleh dibasuh dan ada juga yang perlu dielakkan.

 Anda mungkin berminat:

JANGAN Basuh Vagina Dengan Sabun, Ada Cara Yang Lagi Selamat Nak Bersihkan Miss V

Normal Ke Miss V Berbau Seperti Ikan Busuk? Bau Faraj Yang Sihat Bagaimana?

Pastikan anda boleh beza vulva dan vagina

Sebelum bertindak membasuh kawasan intim anda, pertama, anda perlu tahu bezakan antara vulva dan vagina anda.

Vulva ialah kawasan kemaluan wanita yang terletak di luar tetapi berdekatan bukaan vagina. Klitoris dan labia adalah sebahagian daripada kawasan luar vagina anda.

Kawasan inilah yang patut anda basuh. Walau bagaimanapun, kawasan vagina iaitu kawasan dalam kemaluan anda sepatutnya tidak boleh disentuh.

Menurut Dr Suzy Elneil, konsultan di
University College Hospital London
, vagina yang sihat selalunya bergantung kepada tahap kesihatan individu itu sendiri.

Jika wanita
mengamalkan gaya hidup yang sihat
 seperti bersenam dan makan makanan yang berkhasiat, selalunya individu tersebut tidak mempunyai sebarang masalah dengan vaginanya.

Vagina boleh bersihkan dirinya sendiri

Ya, vagina anda sebenarnya boleh bersihkan dirinya sendiri! Vagina mempunyai rembesan tersendiri yang membantu mengekalkan pH pada kadar yang sesuai.

Vagina merupakan kediaman bagi pelbagai jenis bakteria baik. Walau bagaimanapun, jika keseimbangan pH di dalam vagina terganggu,
jangkitan bakteria atau thrush
 yang akan akibatkan kegatalan dan
bau yang tidak enak boleh berlaku.

Tahap pH yang rendah di kawasan vagina merupakan sebuah benteng semula jadi yang boleh mengelakkan
jangkitan daripada bakteria asing
.

Oleh itu, jika anda ingin bersihkan alat sulit anda, jangan usik bahagian vagina anda. Tetapi, bahagian luar vagina anda iaitu vulva masih perlu dijaga dan dibersihkan.

Bersihkan vulva anda!

Jika anda ingin cuci kemaluan anda,
elakkan daripada menggunakan sabun wangi
 ataupun
antibacterial
 kerana sabun jenis ini boleh menganggu kestabilan pH vagina anda.

Tambah lagi, pewangi merupakan sejenis bahan yang boleh mengakibatkan iritasi pada Miss V anda. Oleh itu, cuba elakkan daripada guna
sabun mandi
 untuk membasuh bahagian intim.

Sebenarnya, anda juga tidak perlu berbelanja lebih untuk
feminine wash
 ataupun sabun untuk bahagian intim. Cukup sekadar
menggunakan air suam
 dan sabun kosong tanpa pewangi setiap hari.

Selain itu, amalkan juga kaedah membasuh dari depan ke belakang dan bukan sebaliknya.

Elakkan juga amalan meruang kerana amalan tersebut punyai lebih banyak keburukan daripada kebaikan.

Meruang hanya akan membuatkan kondisi vagina anda lebih teruk dan mungkin meningkatkan risiko anda untuk terkena jangkitan.

Cara menjaga Miss V yang perlu anda ikut

Cara menjaga Miss V bukan terhad kepada mencucinya sahaja. Namun, ada banyak lagi perkara yang perlu anda titik beratkan.

Sebagai contoh, cara pemakaian dan juga material yang anda pakai juga boleh memberikan impak terhadap kesihatan vagina anda.

Di sini kami berikan anda 8 tip untuk cara menjaga Miss V supaya kekal sihat dan tidak berbau:

Guna air suam untuk cuci kemaluan anda. Kemudian, keringkan dengan tuala.

Elakkan daripada menyentuh kawasan vagina. Vagina anda boleh bersihkan dirinya sendiri.

Jika
anda datang bulan
, luangkan masa lebih untuk basuh vulva anda.

Gunakan seluar dalam yang diperbuat daripada kapas jika anda mudah mengalami gatal-gatal pada kawasan intim.

Tukar pakaian dalam secepat mungkin jika anda rasa ia basah atau berpeluh.

Elakkan daripada memakai seluar dalam jenis
thong
 kerana ia boleh buatkan kemaluan anda gatal.

Jangan sesekali meruang,
sembur deodoran
, gunakan tisu basah, minyak pati ataupun apa-apa produk yang mempunyai pewangi ke atas vagina anda.

Elakkan pakai pakaian yang ketat.

Mudah sebenarnya cara menjaga Miss V!

Mudah bukan cara menjaga Miss V anda! Cuma, anda perlu tahu teknik yang betul dan tempat yang anda tidak boleh basuh jika ingin membersihkan vagina anda.

Walau bagaimanapun, jika anda
mengalami masalah keputihan yang luar biasa
 atau sakit di bahagian alat sulit, jangan ingat dengan kerap membasuhnya, masalah itu akan beransur pergi!

Jika anda hadapi masalah di atas, cepat-cepatlah berjumpa dengan doktor.


Jangan Buat Main! Angkara Tulang Rapuh, Kehidupan & Pekerjaan Seharian Anda Akan Terjejas

Mungkin ramai dalam kalangan kita yang belum tahu bahawa tanggal 20 Oktober pada setiap tahun merupakan Hari Osteoporosis Sedunia.

Pernah terdengar atau terbaca tentang kondisi kesihatan ini? Ya, ia adalah sejenis penyakit yang melibatkan tulang!

Akibatnya, kehidupan dan pekerjaan seharian individu yang mengalaminya pasti akan terjejas dengan teruk.

Jom sama-sama kita ikuti artikel untuk mengetahui mengenai apa itu osteoporosis dengan lebih mendalam lagi.

Untuk mendapatkan lebih banyak info tentang Tulang & Otot, sila dapatkannya
di sini.

Apa itu osteoporosis?

Buat anda yang mungkin belum tahu, osteoporosis atau tulang rapuh adalah satu keadaan di mana ketumpatan tulang mula menipis dan berkurang,

Kesan yang paling kerap berlaku berpunca daripada kondisi ini adalah
tulang akan menjadi sangat rapuh dan mudah retak atau patah
 walau dengan hentakan yang minor.

Apa yang menakutkan adalah osteoporosis mungkin tidak akan dapat didiagnosis selagi tidak berlaku kes kepatahan atau keretakan tulang sebelum itu.

Mungkin ramai yang sangka bahawa ia adalah proses normal penuaan dan tidak dapat dielakkan bukan?

Tidak, ramai pakar perubatan kini percaya bahawa ia boleh dihalang atau dilambatkan dengan cara yang betul!

Simptom osteoporosis

Seperti yang kami telah nyatakan di atas tadi, penyakit ini mungkin sukar untuk didiagnosis kerana tiada simptom ketara pada peringkat awal.

Namun semakin penyakit ini menjadi lebih teruk, simptom-simptom akan mula muncul termasuklah:

Sakit belakang

Sakit leher

Berat berkurang secara beransur-ansur

Tinggi berkurang secara beransur-ansur

Badan mula membongkok

Patah atau retak tulang

Punca osteoporosis

Untuk pengetahuan anda,
 pembentukan tulang yang normal akan memerlukan mineral; kalsium dan fosfat
. Jika badan kita tidak berjaya mendapat mineral tersebut, pembentukan tulang dan tisu tulang akan terkesan.
Selain itu, osteoporosis juga adalah salah satu daripada kesan penuaan yang menyebabkan penurunan tahap estrogen bagi perempuan dan penurunan tahap testosteron bagi lelaki.
Tulang anda sentiasa dalam proses pembaharuan – tulang baru dihasilkan dan tulang lama dihapuskan.

Semasa anda masih muda, tubuh badan akan menghasilkan tulang baru lebih pantas daripada ia menghapuskan tulang lama dan ini membuatkan jisim tulang bertambah.

Kebanyakan orang mencapai jisim tulang maksimum pada umur awal 20-an.Semakin tua, tulang kehilangan jisimnya lebih pantas daripada kadar ia dihasilkan.
Kebarangkalian untuk anda menghidapi osteoporosis
 sebahagiannya juga sangat bergantung kepada banyak mana anda mencapai jisim tulang ketika muda.
Semakin tinggi kemuncak jisim tulang anda, semakin banyak tulang anda di dalam “simpanan” dan semakin kurang kebarangkalian untuk mendapat osteoporosis.

Baca juga:

Faktor risiko yang wujud

Dalam pada itu, osteoporosis juga boleh berlaku kepada individu yang mempunyai faktor risiko seperti berikut:

Jantina: Wanita lebih tinggi risiko berbanding lelaki

Usia: Semakin tua, semakin tinggi risiko

Sejarah keluarga

Berat badan tidak terkawal

Gaya hidup sedentari

Mengambil alkohol

Menghisap rokok

Gangguan pemakanan

Pengambilan ubatan tertentu

Penyakit kronik

Kehidupan & pekerjaan seharian terjejas

Mungkin ramai yang akan beranggapan bahawa bahaya kondisi kesihatan ini adalah tulang akan menjadi sangat rapuh lantas membuat ia mudah retak atau patah.

Ya, tidak dapat dinafikan bahawa itu adalah salah satu daripada kesan penyakit ini yang paling utama kerana ia akan menjejaskan kehidupan dan pekerjaan seharian.

Apa itu osteoporosis #Kesukaran untuk berdiri

Antara ciri utama untuk mengenal pasti penderita penyakit ini adalah majoriti mereka akan mempunyai
tulang belakang yang membengkok lalu badan akan membongkok
.

Akibatnya, mereka akan mengalami kesukaran untuk berdiri terutamanya dalam satu tempoh masa yang lama.

Sekiranya hendak berdiri pun sukar, apatah lagi pula jika hendak berjalan, berlari atau melakukan apa-apa.

Ini tentu sekali akan menjadikan kehidupan dan pekerjaan seharian individu itu terjejas.

Apa itu osteoporosis #Kesukaran untuk duduk

Seperti yang kami telah katakan di atas tadi, penyakit osteoporosis akan membuat individu itu sukar untuk berdiri terutamanya pada waktu yang lama.

Dalam pada itu, penderita penyakit tulang rapuh ini juga akan mengalami kesukaran untuk duduk sama ada duduk di atas kerusi, lantai atau sebarang permukaan.

Sama juga halnya seperti yang di atas,
ia akan membuat kehidupan dan pekerjaan seharian terjejas
.

Apa itu osteoporosis #Tulang terlalu mudah retak atau patah

Ya, mungkin anda semua sudah tahu akan perkara ini namun tahukah kalian akan maksud penekanan perkataan ‘terlalu’ di sini?

Semakin ketumpatan tulang seseorang itu terus merosot, tulang akan menjadi sangat rapuh dan mudah untuk terjejas atau terganggu.

Hanya dengan batuk atau bersin sahaja, ia mampu mengakibatkan
 keretakan tulang rusuk atau kerosakan separa tulang belakang
.

Orang tua terutamanya akan menderita dengan sangat teruk sekiranya mereka mengalami keretakan tulang kerana proses penyembuhan tulang itu tidak berjalan lancar.

Jika ini berlaku,
ia boleh membawa kepada berlakunya arthritis,
 yang akhirnya akan menyebabkan pesakit tidak berupaya langsung untuk melakukan aktiviti harian.

Kesannya, penderita mungkin tidak mampu lagi untuk hidup berdikari selepas itu.

Oleh itu, sila berjumpa dengan doktor untuk rawatan susulan sekiranya anda mendapati diri atau orang sekeliling anda mungkin mengalami apa itu osteoporosis untuk kehidupan yang lebih baik.


Bolehkah Ibu Hamil Pakai Kasut Tumit Tinggi?

Kasut tumit tinggi adalah ‘teman baik’ bagi perempuan. Lebih 72 peratus wanita memakai kasut tumit tinggi pada sesuatu tempoh. Namun, lain pula cerita jika kasut tumit tinggi dipakai semasa hamil. Sesetengah orang mengatakan kasut tumit tinggi tidak elok untuk ibu hamil, sementara sesetengah yang lain pula menganggap tidak mengapa jika memakai kasut tinggi semasa hamil. Jadi, apakah jawapannya? Teruskan membaca!

Bagaimana kasut tumit tinggi boleh menjejaskan tubuh anda?

Kebanyakan orang akan mengalami perubahan pada postur tubuh mereka sebaik sahaja mereka memakai kasut tumit tinggi. Perkara ini berlaku disebabkan oleh perubahan pada keberadaan titik tekanan. Berat badan anda berubah daripada keseluruhan kaki anda ke bebola kaki. Bagi menyeimbangkan perubahan ini, struktur tulang belakang anda menyesuaikan dengan perubahan tersebut. Kasut tumit tinggi menolak bahagian bawah tubuh anda ke depan dan mencondongkan bahagian atas tulang belakang anda. Secara automatiknya, dada anda tertolak ke depan dan pinggul anda ke belakang. Otot kaki anda menjadi lebih tegang, terutama pada bahagian betis. Kerap memakai kasut tumit tinggi boleh memendekkan otot betis anda dan menebalkan tendon, menyebabkan sakit betis dan kejang.

Perubahan tempat tulang belakang akibat kerap memakai kasut tumit tinggi boleh menjurus kepada sakit belakang atau dalam kes yang teruk, menyebabkan gelinciran pada satu vertebra atas yang lain. Kejadian ini boleh mengakibatkan foraminal stenosis, di mana saraf yang melalui bahagian bawah tulang belakang terperangkap antara vertebra.

Adakah kasut tumit tinggi tidak elok untuk wanita hamil?

Secara amnya, kasut tumit tinggi tidak digalakkan untuk ibu hamil. Memakai kasut tumit tinggi semasa hamil boleh menyebabkan sakit belakang dan sakit kaki, malah lebih teruk daripada itu. Dalam situasi biasa pun, penggunaan tumit tinggi sudah boleh mengubah postur badan dan tulang belakang anda.

Walau bagaimanapun, semasa trimester pertama, pemakaian kasut tumit tinggi tidak seharusnya menjejaskan kehamilan anda. Akan tetapi, semakin meningkat usia kandungan, dengan pertambahan berat anda dan kandungan, seharusnya anda perlu lebih menyeimbangkan badan. Memasuki trimester kedua, badan anda akan melepaskan hormon relaksin yang akan melonggarkan ligamen anda bagi membolehkan bayi anda melepasi pelvis dengan mudah. Ini juga bermakna pelvis, pinggul, dan sendi belakang anda cenderung untuk lari daripada kedudukannya. Tekanan tambahan pada sendi boleh menyebabkan sakit bahagian bawah belakang.

Selain itu, pembengkakan (edema) amat biasa berlaku dalam kehamilan, terutama semasa trimester ketiga. Anda akan rasa lebih tidak selesa jika memakai kasut tumit tinggi ketika ini. Jadi, sebagai keselamatan, pakai kasut tumit tinggi hanya semasa majlis tertentu sahaja bagi mengelakkan risiko terjatuh. Terjatuh semasa hamil bukan sahaja boleh menyakitkan anda, tetapi juga membahayakan kandungan. Jadi, fikir dua kali sebelum anda bercadang memakai kasut tumit tinggi.

Jika anda rasa ingin bergaya dengan memakai kasut tumit tinggi, jangan lupa untuk melakukan urutan lembut dan regangan pada betis anda selepas mengenakan kasut tersebut. Kesudahannya, keputusan memakai kasut tumit tinggi ataupun tidak semasa hamil adalah terletak di tangan anda. Nasihat kami, utamakan keselamatan anda berbanding mengejar fesyen!